open-index/open-wikipedia-markdown huggingface dataset:
小五

**小五**（本名**金恩聖**；；；），係韓國男歌手、至上勵合成員。

## 經歷
佢做過湖南衛視綜藝節目《天天向上》主持人，之後因為要返韓國服兵役而暫時退出，退伍後因限韓令返唔到嚟。2015年，為湖南衛視《我是歌手》第三季鄭淳元嘅芒果經紀人。

## 音樂作品
### 同至上勵合
;專輯
*《降臨》
*《齊天大盛》
*《Lucky Boys》
*《還好有你在》
*《巧克力Bang!》
*《4OUR MEN》

## 參考

## 出面網頁
*
當你老了

《**當你老了**》係中文民謠歌，由中國音樂人趙照喺2012年創作。

歌詞翻譯並改編自愛爾蘭詩人威廉·巴特勒·葉芝詩作《When You Are Old》。2012年8月，趙照出咗《當你老了》單曲音樂錄像。2014年，趙照帶咗《當你老了》上中國中央電視台《中國好歌曲》。2015年，莫文蔚同李健分別喺春晚同《我是歌手》第三季度翻唱咗《當你老了》，令隻歌提升咗流行度。

## 參考
潘瑋柏

**潘瑋柏**（；，）係美籍華裔男唱作人、演員同主持人。2001年喺台灣演藝圈出道，2015年開始喺中國大陸娛樂圈發展。喺中國大陸綜藝節目《中國有嘻哈》同《中國新說唱》等節目做過過製作人。

## 音樂作品

#《壁虎漫步》（2002/12/20）
#《我的麥克風》（2003/09/18）
#《Wu Ha》（2004/09/06）
#《高手》（2005/07/08）
#《反轉地球》（2006/06/23）
#《玩酷》（2007/09/14）
#《零零七》（2009/05/22）
#《808》（2011/01/14）
#《24個比利》（2012/08/31）
#《王者丑生》（2014/06/13）
#《illi 異類》（2017/08/11）
#《Mr. R&Beats節奏先生》（2020/09/10）

## 主持作品

## 參考

## 出面網頁

*潘瑋柏 國際官網
*
*
*
*
*
*
大娛樂家

**大娛樂家**可以指：

* 大娛樂家 (舞台劇)：2004年香港舞台劇，林奕華編導，由梁詠琪、詹瑞文、藍奕邦主演。
* －由尼爾·柏德烈·哈里斯主持、喺2015年9月15號開播嘅電視節目，亞洲版權由福斯國際電視網所有，香港Star World翻譯做《大娛樂家》，台灣Star World就翻譯做《尼爾·派翠克歡樂秀》
* 大娛樂家 (電影)，2017年上映嘅美國電影

## 睇埋
*娛樂大家
麥納馬拉謬誤

**麥納馬拉謬誤**（McNamara fallacy）係一種非形式謬誤，指描述過度使用數據評估事情嘅現象。呢個詞語嘅典故源自前美國國防部長羅拔·麥納馬拉，佢相信可透過量化研究瞭解美國喺越戰入面點解失利。佢用量化數據（例如係擊斃敵軍嘅屍體數量）衡量成功，但就忽略咗其他因素 。

## 參考
Cmd.exe

，喺微軟視窗嘅選單叫**命令提示符**或者**命令提示字元**（），係新版（NT 內核）嘅 Microsoft Windows 預設嘅命令行直譯器，會俾用家以命令行介面嘅形式嚟指揮部電腦做嘢，典型嘅一行指令望落係類似噉嘅樣：
:`C:\>CommandA && CommandB && CommandC`

cmd.exe 亦都係用來執行批次檔嘅直譯器。

所謂命令提示符其實唔係命令行直譯器本身，而係指命令行直譯器用來話畀你知佢 ｢準備就緒｣ 嘅字或者符號，即係上面嗰個例子嘅 ｢C:\>｣。微軟視窗嘅選單叫佢做 ｢命令提示符｣ 係指揀呢個選項就會見個命令提示符。

舊版（非 NT 內核）嘅 Microsoft Windows 嘅對應命令行直譯器係 MS-DOS 嘅 command.com。

## 濕碎嘢
｢cmd｣ 係組合語言嘅行話，意思係 ｢command｣（命令），cmd.exe 就係「叫做『命令』嘅執行檔」嘅意思；新嘅直譯器唔可以叫返做 ｢command｣，係因為喺微軟嘅操作系統入面，.com 嘅執行優先次序高過 .exe，所以如果新嘅直譯器都叫 command，如果執行路徑（PATH 環境變數）上面同時有新同舊嘅直譯器，就可能會錯誤咁行咗舊版。

## 參考資料
開放科學

**開放科學**（）係廿一世紀初科學界興起嘅一場運動，主張想盡可能將科學研究攞到嘅知識同數據變成係人都可以睇同用嘅內容。目的包括咗令知識普及化同埋提升一般人對科學嘅信賴呀噉。
## 睇埋
*圖書館學
*知識傳遞
*注意力經濟
## 攷
If...Kelvin Kwan

《**If...Kelvin Kwan**》（又叫做《**首張同名專輯**》）係香港歌手關楚耀嘅首張專輯，喺2006年10月11號推出。專輯第一主打係《十年樹木》，第二主打係同譚詠麟合唱嘅《大喊包》。

## 曲目

## MV

## 派台歌成績

**粗體**表示冠軍歌

## 參考
命令提示符

**命令提示符**（ 或者簡稱 ）或者**命令提示字元**（）係指任何命令行直譯器用來話畀你知佢 ｢準備就緒，你可以打命令｣ 嘅字或者符號。

唔同嘅操作系統有唔同嘅命令提示符或者命令提示字元。例如類Unix系統嘅標準命令提示符係一個單一嘅命令提示字元`$`，表示你係一個用標準介面嘅普通用家，或者`%`，表示你係用 C shell 嘅普通用家，或者`#`，表示你目前嘅身份係管理員；CP/M、MS-DOS 同 cmd.exe 嘅標準命令提示符都係磁碟機名或者路徑名再加`>`。呢啲操作系統都有提供方法改命令提示符，可以顯示多一啲有用嘅嘢。

唔係操作系統嘅其他命令行直譯器都有唔同嘅命令提示符。例如 Python 嘅標準命令提示符係`>>> `。

早期嘅微型電腦嘅操作系統好多時係 BASIC，好多呢啲系統嘅命令提示符都有 ｢Ready｣ 或者 ｢Ok｣ 嘅字樣。Apple II 係少數例外，用嘅係單一嘅命令提示字元；`>` 表示用緊整數 BASIC，`]` 表示用緊浮點數 BASIC，`*` 表示用緊監督程式（機械語言）。
HTTP 404

**HTTP 404** 係 HTTP 入面嘅其中一種標準回應訊息（），表示搵唔到想搵嘅資料，所以又稱 **Not Found**。

技術上，404 回應碼表示狀況可能係暫時性，亦可能係永久性，唔用 410 回應唔係表示件資料遲啲會搵得返，只係表示伺服器唔知，所以係實際上通常都只會用 404。

## 睇埋
*HTTP
*HTTPS

## 出面網頁
* A More Useful 404
* 404 Not Found of the *Hypertext Transfer Protocol (HTTP/1.1): Semantics and [[Content delivery network|Content]]* specification, at the Internet Engineering Task Force
* ErrorDocument Directive&nbsp;– instructions on custom error pages for the Apache 2.0 web server
* 404: Not Found&nbsp;– an award-winning song about the error code

## 參考資料
索尼音樂娛樂中國控股

**索尼音樂娛樂中國控股有限公司**（）係美國索尼音樂娛樂股份有限公司旗下經營中國大陸業務嘅分公司。

## 旗下藝人

## 解約藝人
*巫啟賢
*胡　夏
*李易峰（2010年－2013年）
*李尚尚（2011年－2013年）
*黃義達（2013年－2014年）
*王　野（2010年－2014年）
*金貴晟（2013年－2020年）
*吳牧野（2018年－2020年）
*隔壁團（2013年－2020年）
*彭佳慧

### 前新力音樂
*陳　明（2000年－2003年）2004年過檔京文唱片
*毛　寧（1998年－2003年）2003年過檔21東方唱片
*李　泉（2005年－2008年）2008年過檔當然娛樂
*韓　雪（2004年－2007年）2007年約滿，2012年過檔金牌大風
*李婭莎（2000年－2002年）2006年過檔華特音樂
*大地樂隊（2004年－2006年）約滿
*金海心（1998年 - 2001年）2002年過檔華納唱片

### 前博德曼音樂
*孫　楠（1993年－2001年）2003年華納唱片
*李　泉（1999年－2001年）2001年過檔天中唱片，2005年過檔新索音樂
*瞿　穎（1998年－2001年）2003年過檔星文唱片
*辛　欣（1998年－2001年）2001年過檔歌萊美唱片
*丁　薇（2000年－2005年）2005年退出
*紀茹璟（2000年－2001年）2002年解約
*林依輪（2000年－2001年）2002年過檔天中唱片
*陳　坤（2003年－2008年）2008年過檔銀魚音樂

## 參考

## 睇埋
* 索尼音樂娛樂（香港）
* 台灣索尼音樂娛樂

## 出面網頁
* 
* 
* 
*
寵物善終

**[[寵物]]善終服務**，係處理寵物死後嘅事，包括有寵物遺體接送、寵物清潔、寵物消毒、寵物告別禮、寵物火化或水化，同埋製作骨灰紀念品例如骨灰晶石等。

現時寵物善終儀式已非常多元化，除基本無宗教外，仲可以進行基督教、道教、佛教(往生淨土)等不同類型既儀式，更可幫寵物超渡。

如果寵物係喺屋企過身，應該將寵物放喺毛巾或者尿墊上面，將佢啲手腳微微彎曲。如果屋企有冰，可以用毛巾包住啲冰，然後放喺寵物個肚同背脊，延遲身體內部嘅變化，盡快聯絡寵物善終服務接收寵物。

## 攷
假如愛有天意

**假如愛有天意**可以係：

*假如愛有天意 (歌)，由李健主唱。
*假如愛有天意 (電影)，2003年韓國電影，台灣譯做《緣起不滅》
超級4th場

《**超級4th場**》係馬來西亞歌手曹格出嘅第四張專輯。喺2009年6月19號由滾石唱片發行。

## 簡介
呢隻碟收錄咗11隻歌。

## 曲目

## 參考
李春波

**李春波**（；），係中國男唱作人、導演。

## 經歷
2001年，佢執導嘅電影《女孩別哭》攞到好評。

## 作品
### 影視劇

#### 國語專輯

### 單曲

## 參考

## 出面網頁
*
五邊形數定理

**五邊形數定理**系一個由歐拉發現嘅數學定理，描述歐拉函數\phi(q)展開式嘅特性。

歐拉函數展開後，有啲次方項約走咗，淨係留低次方項為1, 2, 5, 7, 12, ...嘅項次，淨低嘅次方啱啱好係廣義五邊形數。
非類固醇消炎止痛藥

**非類固醇抗發炎藥**（英文：Non-Steroidal Anti-Inflammatory Drug，縮寫：NSAID），又譯做非甾體抗炎藥，係一類有解熱鎮痛效果嘅藥物，喺施用較高劑量時都會有消炎嘅作用。佢可以緩解M痛，或者係關節炎、痛風等疾病發作造成嘅疼痛，用喺開刀之後止痛都得。為人所知嘅非類固醇抗發炎藥有布洛芬、阿士匹靈。
鴉片類藥物

**鴉片類藥物**（）係一類有好似嗎啡效用嘅物質，臨床上常用喺減緩癌症帶嚟嘅劇烈疼痛，但係佢有成癮性，所以俾人列咗做管制藥物。最多人知嘅鴉片類止痛藥係嗎啡同海洛英。
視麥媒體

**視麥媒體**（Winandmac Media）係一個香港嘅網絡媒體，喺2010年成立。佢哋最初無中文名，但去到2021年11月，佢哋經網民投票後，定咗「視麥媒體」做佢哋嘅中文名。

喺香港反送中運動期間，視麥媒體曾經大篇幅報道抗爭運動，當中包括香港警察濫權執法嘅行為。

喺2021年6月，視麥媒體因為香港新聞自由持續受到壓逼，政府以未經香港人同意強行訂立嘅《國安法》名義打壓《香港蘋果日報》令佢被逼停運、《立場新聞》又被迫調整，自己又經常受到不知名恐嚇，決定撤離香港，又取消香港商業註冊，但維持有自由工作者喺香港採訪嘅做法。香港記者協會其後發表聲明，表示對有傳媒需把報道及評論「下架保平安」，甚至「離港保平安」，表示極度憂慮，反映香港白色恐怖已無處不在。 視麥媒體創辦人兼負責人「阿鬼」接受有線新聞訪問時表示，「紅線唔講得嘅嘢，其實係唔清唔楚」。

## 參考


## 出面網頁
* 
* 視麥媒體嘅Telegram頁
* 視麥媒體嘅Twitter頁
* 官方網站
中共漢奸論

中國共產黨政府不時會針對一啲異見或者民主運動人士（包括香港、中國內地等地），話佢哋係漢奸。但有啲人就會引用歷史事件或者其他觀點（例如中國同俄羅斯或者蘇聯嘅關係）反駁，話真正嘅漢奸其實係中國共產黨，或者係中共嘅一啲領導人物。

## 部分呢啲說法嘅例子

* 洪博學曾經喺2018年撰寫文章，指當國民黨同共產黨政府都向人民灌輸「汪精衛係漢奸」論點嘅時候，其實毛澤東當初就係得到汪精衛提拔，先至可以搭上當時日本外交部喺中國嘅特務機構，從而進行「聯日反蔣」嘅行動，而毛澤東本人亦一直稱呼汪精衛做老師，之後又建立中華蘇維埃共和國政權做當時蘇聯嘅附庸，加上共產黨喺八年抗戰嘅時候出力遠比國民黨嘅軍隊少，所以其實毛澤東本人先至係漢奸。
* 時事評論員門禮瞰曾經公開指責江澤民，話佢夾埋斷送100多萬平方公里土地俾日本同蘇聯，係日本漢奸、蘇聯間諜。另外，佢亦質疑毛澤東喺八年抗戰之後，就要求日本作戰爭賠償嘅問題過於寬容，甚至多謝日本發動侵華戰爭，咁樣先令中共強大，話毛澤東係最大嘅漢奸。
* 喺2021年12月，香港保安局局長鄧炳強指控因為推動民主運動而被逼流亡嘅前香港立法會議員羅冠聰係漢奸，時事評論員黃世澤就反駁其實中共先係中國歷史上最大嘅漢奸，當中提及毛澤東成立中華蘇維埃共和國，甚至鈔票印列寧像，而佢同江澤民都有送地俾俄國人。佢又話，林鄭月娥同鄧炳強先至係效命緊一個漢奸政權。
* 2022年4月，中國外交部主動表明放棄海嵾崴地區同外興安嶺土地嘅主權俾俄羅斯，時事評論員黃世澤就揶揄，中國做緊俄羅斯契弟，反而要追九龍半島嘅主權，擺明係出賣中華民族利益，所謂中共民族主義，只不過係假貨。

## 睇埋
* 中華人民共和國－俄羅斯聯邦關係

## 參考
紅玫瑰

**紅玫瑰**可以指：

## 植物
* 紅色嘅玫瑰

## 影視
* 紅玫瑰 (1940年電影)
* 紅玫瑰 (1951年電影)
* 紅玫瑰 (1960年電影)
* 紅玫瑰 (1980年電影)
* 紅玫瑰 (2014年電影)
* 飆風不歸路#紅玫瑰

## 歌
*紅玫瑰 (陳奕迅嘅歌)

## 睇埋
*紅薔薇
胡俊軒

**胡俊軒**（，），香港男童星，參與過拍電影、電視綜藝節目、廣告、宣傳片、電視劇、MV、微電影、學生作品等。

## 演出作品
### 電視劇（[[無綫電視]]）

### 電視劇（[[邵氏兄弟]]）

### 電視劇（[[ViuTV]]）

### 電影

### 微電影

### MV演出

### 其他
*ERROR 自救TV 嘉賓
*細路開電視 節目小主持

## 出面網頁
*
*
*
高妹正傳

《**高妹正傳**》可以係指：
*香港歌手梁詠琪2002年歌曲《高妹正傳》，收錄喺佢嘅《Funny Face》專輯入面。
*《高妹正傳 (英國電視劇)》，英國BBC 2009年情景喜劇。
占士·邦系列電影

占士·邦係小說家伊安·法蘭明1953年寫嘅虛構角色，係英國秘密情報局特工，代碼007。佢到依家已經喺27部電影入面由幾位男演員扮演，順序分別係辛·康納利、大衛·尼雲、佐治·拉辛比、羅渣·摩亞、鐵摩·達頓、皮雅斯·布士南同丹尼爾·基克。呢27部電影只有兩部唔係由製片公司製作，呢間公司擁有所有佛萊明創作邦德系列小說嘅電影改編版權。

## 參考
白薇秀

**白薇秀**（英語：Joanne Peh，），新加坡女演員，喺新加坡出世，曾經係新傳媒旗下經紀合約女藝人，亦係新傳媒七公主成員之一，2017年成為新傳媒旗下頭部合約女藝人。

佢老公係新加坡男藝人戚玉武。
企鵝奇緣

《**企鵝奇緣**》（***Penguin Bloom***）係2021年Netflix上映嘅劇情電影，改編自真實故事，講述一個媽媽係一次意外令到下半身癱瘓，無意中喺屋企人領養嘅一隻受傷喜鵲身上得到鼓勵。

## 劇情簡介
住喺澳洲嘅珊曼莎·布魯同老公卡麥隆同埋三個仔去泰國度假。點知喺假期途中，珊曼莎喺屋頂欣賞風景，因為欄杆腐爛斷裂而跌落樓，導致脊椎斷裂，胸部以下癱瘓。珊曼莎一向熱愛戶外活動，鍾意衝浪同旅行，呢次劇變令到佢迷失自我，每日都沉浸喺憂鬱之中，佢懷疑自己生存喺呢個世上重有啲乜嘢意義，對屋企人重有乜嘢意義？

一年之後嘅某日，佢嘅仔將一隻受傷嘅喜鵲帶返屋企，滿懷愛意改佢嘅名做「企鵝」（Penguin）。珊曼莎懷疑噉對住呢隻黑白相間嘅雀仔，隨住時間流逝，逐漸對呢隻家庭新成員產生感情，進而展開一段修復心靈創傷嘅旅程，令到佢老公、三個仔同媽媽又驚又喜，珊曼莎自己亦相當驚訝。珊曼莎嘅人生喺遭遇打擊之後睇嚟好似已經支離破碎，卻喺屋企人嘅關愛，同觀察一隻雀仔奮力康復嘅過程當中，再次搵到人生嘅希望同意義。

## 出面網頁
* 
* 
*
吞金

**吞金**係一種中國古裝劇同經典小說入面有時會出現嘅一種自殺方法。

## 例子
喺《紅樓夢》入面，尤二姐面對王熙鳳嘅奸計折磨以及肚裏面BB冇咗嘅雙重打擊，最後絕望吞金自盡。

喺電視劇《延禧攻略》入面，喺富察府做婢女嘅青蓮（方楚彤飾演），因為被喜塔臘·爾晴（蘇青飾演）賣咗去做雞，不堪受辱吞金自殺。

## 吞金致死嘅可能性
黃金本身並無毒，吞金自殺嘅人多數都係吞咗黃金之後，黃金壓迫腸道，又排唔出體外，又消化唔到，搞到消化道阻塞，或者腸道破穿，最終被劇烈嘅疼痛慢慢折磨至死。

亦有說法話以前黃金冶煉技術唔純熟，所以黃金會有雜質，從而會帶毒性，引發敗血症。

## 參考
組建自動化

**組建自動化**（）係指將「將源碼轉化做行得嘅程式」呢種功能自動化，係整合開發環境實會有嘅功能之一。
廣州足球會欠薪及瀕臨解散風波

**廣州足球會欠薪及瀕臨解散風波**出自2021年7月因恆大集團債務危機引發，令廣州足球會出現欠薪同球會瀕臨解散嘅風波。原因係2021年7月13號，喺江蘇無錫嘅市中級人民法院批准咗廣發銀行宜興支行申請咗財產保全嘅入禀行動，裁定凍結中國恆大旗下嘅子公司——宜興市恒譽置業同埋恆大地產集團夾埋1.32億文人民幣嘅銀行存款。加上嗰時因球會中性名政策同武漢肺炎大爆發嘅三重影響，令廣州足球會面臨冇糧出同解散。

## 起因
2021年7月13號，喺江蘇無錫嘅市中級人民法院批准咗廣發銀行宜興支行申請咗財產保全嘅入禀行動，裁定凍結中國恆大旗下嘅子公司——宜興市恒譽置業同埋恆大地產集團夾埋1.32億文人民幣嘅銀行存款。六日後，因恆大地產集團嘅資金被凍結嘅事俾多間同中國恆大有關嘅上市公司股票出現大幅下跌架勢。連中國恆大喺同日15:00（UTC+8）發佈聲明話廣發銀行宜興支行濫用財產保全嘅入禀行動。恒大集團又喺三日後發佈聲明，話廣發銀行申請財產保全一事已妥善解決。

爆出呢單嘢之後，廣州足球開始出現欠薪之事。球會諗住喺7月份內快啲嗌中國足協退返4億文嘅調節費，點知足協淨照顧中國國家男子足球隊參加2022年FIFA世界盃預選賽而冇理到廣州足球提出嘅訴求。甚至喺同年8月中旬爆出恆大集團去到「山窮水盡」嘅地步同「許家印有意解散廣州足球隊」嘅傳聞。球會受到恆大集團危機波及，集團甚至一度向廣州市足協同廣東省足協求助搵下家，期間亦爆出恆大足校面臨停辦嘅事。

## 經過
廣州足球爆出欠薪嘅事之後，因爲隊內有艾克森、洛國富、高拉特等一系列諸如大牌球員同簡拿華路嘅名牌教練。若果半佬解約，需要賠成千萬到億身家嘅解約費用，及足校面臨解散等一系列手尾問題。好彩恆大足校喺2021年9月18號恢復返開學。喺同年9月28號，廣州足球會宣佈同簡拿華路提早解除教練合同。簡拿華路走佬之後，嗰時因中國足球球會包括河北華夏幸福、天津泰達、北京國安等等至少14間球會出現欠薪個案，令足協出手無策。

2021年9月21號，前恆大集團總裁——許家印喺中秋節期間講咗球會一切正常，未發生欠薪情況，不過就推遲咗集合時間。

2021年10月3號，廣州足球會發出求救後，當地體育主管部門搵到職業聯盟理事會嘅高層，話會願意幫廣州隊踢晒2021年中超先至講。

2021年10月23號，有間沙地阿拉伯財團諗住收購廣州隊嚟繼續維持生意，但足協主席陳戌源話唔得。

2021年11月12號，高拉特本人宣佈咗提早同廣州隊解約，返到巴西踢波。亦爆出咗廣州隊嘅歸化外援唔去參加2021年中超入面淨低啲賽事。

2021年11月18號，廣州隊因冇晒糧出，球會亦冇提供基地，結果由鄭智帶隊嚟自發訓練，而參加2021年中超後半階段嘅比賽資金問題喺第二日得到解決。

2021年11月22號，由於同城足球會——廣州城爆出欠薪兩個月嘅醜聞，亦傳出廣州同廣州城兩足球會合併嘅事，不過兩間喺廣州嘅同城足球會都出面話冇噉嘅事。

2021年12月7號，廣州隊正式委託鄭智做足球隊嘅主教練，當日廣州市體育局亦開始支持廣州隊繼續踢嗮2021年中超淨低啲賽事。而艾克森同阿蘭·卡華路返咗去巴西踢波，唔再繼續參加中超淨低啲賽事。

2021年12月9號，足球會管理層開咗個特別會議，話明拖咗嘅糧一定會出返，重同班隊員簽咗個補充協議，確保絕對唔會出現類似2021年初江蘇蘇寧解散嘅事。同日廣州足協將推動國企入主廣州隊繼續踢波，重喺下個賽季出5億文嚟贊助波隊。

2021年12月13號，廣州足球會啲隊員開始重新集結，繼續踢埋2021中超淨低嘅賽事，不過艾克森打算呢個賽季唔再返中超踢波。

隨住好多大牌波手同外援嘅合同到期同外援提早走佬，喺2021年12月27號晏晝嘅廣州市第十二黨代表會入面，廣藥集團準備重新接手廣州隊搞足球業務。

2022年1月3號晏晝，恆大集團總裁許家印發佈聲明，話「恆大唔會退出廣州足球」。即係下個賽季重係由恆大嚟揸Fit，而之前傳言話嘅廣藥集團同廣汽集團都冇可能接手球會。

2022年1月7號，由於廣州足球會嘅股權改革重未搞掂，梅方本人因同廣州隊簽約嘅合同期滿而宣佈同廣州隊解約，返到湖北踢波。

2022年1月11號晚黑，鄧涵文本人因同廣州隊簽約嘅合同期滿而宣佈同廣州隊解約，返到湖北踢波。

2022年1月17號，廣藥集團喺招聘網站發佈招收足球管理人才而引發外界關注，以為廣藥集團會接手廣州隊嘅諗法。而廣汽集團有關負責任話有啱嘅機會，會以啱嘅形式接手廣州足球。

2022年1月20號，有傳言話廣藥集團好有可能會接手廣州足球會，令恆大集團出現究竟揀保留小部份股份定全面退出中國足壇嘅講法。

2022年2月9號，恆大集團宣佈唔會退出廣州足球會嘅贊助。

2022年2月16號，球會宣佈嚴格限薪標準，限制最高年薪喺CNY￥600,000以內；重全面宣佈使用恆大足校嘅人才嚟踢波及一線隊￥60,000起薪。即意味住恆大嘅金元足球時期正式結束。

2022年2月19號，球會出現咗波星離隊潮，其中女足隊員張琳艷宣佈離開廣州足球。而男足嘅艾克森、洛國富、高拉特等一系列諸如大牌外援亦都宣佈劈炮走人。

2022年2月24號，有好多位廣州隊嘅一線主力隊員考慮到一個禮拜前頒布嘅最高年薪話「唔夠使」嘅事，而開始搵下家球會。重有球會教練組直接喺足校入面搵人，暫定喺3月初集結。

2022年2月26號，雖然恆大集團唔想離開廣州隊，但係廣藥集團重未放棄接手廣州隊，可能要睇廣州市有關政府部門而定。同日鄭智宣佈唔做主教練而走佬，隊內啲老薑都宣佈劈炮走人。

2022年3月1號，好多前恆大球員都知廣州隊家下嘅欠薪情況，話有機會會諗辦法回報返球會。

2022年3月10號，梅方本人宣佈退役，既唔喺廣州隊踢波，又唔爲國家隊效力。

2022年3月14號，因球會持續欠薪，連球員張修維嘅生日典禮都冇人去慶祝嘅地步。

2022年3月19號，球會考慮到唔夠錢交租畀大學城中心體育場，而將主場搬到花都體育場。

随住廣州隊正式留喺2022賽季有份參加中超之後，2022年亞洲冠軍盃亦正式有份參加。由於考慮到球會出現大面積欠薪，加上中國大陸實行嚴格嘅「14+7」防疫政策，喺2022年亞洲冠軍盃期間，淨派咗二隊青年去參賽。不過喺第一輪踢完柔佛新山足球會嘅比賽之後，爆出直接炒咗關浩津嘅大事。

2022年4月7號，張琳芃同蔣光太本人因同廣州隊簽約嘅合同期滿而宣佈同廣州隊解約，去到上海海港踢波。

2022年4月22號，中國足協近日都冇討論到退返調節費畀廣州隊嘅事。

2022年4月30號，隨住好多球員正式離隊同退役，廣州隊淨得返8位老隊員喺度踢波。

2022年5月6號，球員鄭智可能要宣佈退役，打算喺廣州體育學院轉先生教足球。

## 受影響對象
### 恆大足校

受恆大集團爆發危機影響，足校喺2021年9月初爆出過「面臨停辦」嘅傳聞。好彩係足校喺同年月18號恢復開學。直到寒假期間，因恆大集團宣佈唔退出廣州足球會，期間開始向球會降薪，重話會使用足校入面啲人才嚟踢中超同亞冠。

2022年2月19號，許家印召開廣州足球會嘅內部會議，嗌咗足校校長——王亞軍做廣州足球會嘅董事長。

### 廣州恆大足球場

喺2020年4月16號逳手起恆大足球場之後，初期一直平安無事，不過恆大集團爆發危機之後，爆出咗「要拆」嘅傳聞。實際係工地一直喺度起緊，而廣州市城市建設投資集團喺同年9月28號接近收購屬下嘅足球場嚟繼續出錢起。即係意味住恆大集團會退出廣州足壇。

## 攷

類:廣州史
類:2021年中國
類:廣州足球
台灣索尼音樂娛樂

**台灣索尼音樂娛樂股份有限公司**（），簡稱**台灣索尼音樂**（）；佢係索尼音樂娛樂喺臺灣嘅子公司。

## 歷史

1993年3月17號，美國新力音樂子公司「新力哥倫比亞音樂股份有限公司」（）響臺灣成立。

2005年2月，索尼音樂娛樂同博德曼股份有限公司合併，總公司改名做「新力博德曼音樂娛樂股份有限公司」。

2008年10月，索尼音樂娛樂收購博德曼持有嘅新力博德曼另外50%股權，總公司改名做「索尼音樂娛樂股份有限公司」。

2009年，為咗配合索尼音樂娛樂統一中文譯名嘅政策，臺灣子公司改名做「台灣索尼音樂娛樂股份有限公司」。

## 旗下藝人

## 參考

## 製片
*《那些年，我們一起追的女孩》

## 睇埋
*索尼音樂娛樂
*中國索尼音樂娛樂
*香港索尼音樂娛樂

## 出面網頁
*
*
*
*
*
*
彎樑車

**彎樑車**（）係電單車嘅一種，佢本身構造好簡單；即係揸車嘅時候轉波就得，唔使吊極力子，而且呢種交通工具尤其喺日本、中國大陸、臺灣同東南亞都幾流行。

## 車款
*本田Super Cub
*鈴木Birdie
*山葉Mate

## 參考
本田Torneo

**本田Torneo**（）係日本本田公司喺1997年9月到2002年10月所推出嘅一架中型房車。

## 睇埋
*本田Accord（兄弟車）
*本田Ascot（先代車）
*五十鈴Aska（OEM車款）

## 參考

## 出面網頁
* Honda | トルネオ（2002年終了モデル）
* Honda | トルネオユーロR（2002年終了モデル）
* Honda | 四輪製品アーカイブ「トルネオ」
本台軟件

一隻**本台軟件**（）係一隻專門設計嚟淨係喺某隻作業系統上面行嘅軟件。

例如一部 Game Boy 會由佢嘅咭匣嗰度攞軟件行，呢啲軟件嘅碼係專門設計嚟喺 Game Boy 上面行嘅，而想喺 Game Boy 以外嘅平台嗰度行呢啲碼就要用到模擬器－一種模仿 Game Boy 噉嚟行啲碼嘅架生；同「用返隻本台軟件屬嘅平台嚟行」相比，「用模擬器嚟行」通常梗會慢咗啲－模擬器定義上就係模仿第個平台嘅硬件或者軟件，所以實要喺「想行嗰段碼」之外再行啲額外嘅碼。
## 睇埋
*跨平台軟件
## 攷
跨平台軟件

一隻**跨平台軟件**（）係可以喺唔同嘅作業系統上面行嘅軟件。

## 睇埋
*本台軟件
## 攷
ROM 咭匣

**ROM 咭匣**係指可以攞走嘅 ROM，專門設計嚟駁落去消費電子產品嗰度用。例如 Game Boy 等廿世紀尾嘅遊戲機就好興將啲遊戲以咭匣嘅型式嚟發行。

## 睇埋
*遊戲咭匣
*秘技咭匣
應用程式介面

**應用程式介面**（參見）係一類嘅規格、約定同埋文檔，特徵令某一啲軟件可以透過可重複、可預期嘅方式，去用另一個系統或軟件層所提供嘅資源同功能。呢種介面喺任何軟件之中都會用到，不過可能抽象化咗，終端用家無法直接睇到。應用程式介面有人界定為機制一種，特徵係會定義兩隻軟件之間點樣溝通。

## 使用例子
教人工智能玩遊戲，就可以用到應用程式介面。例如 Unity 就有所謂嘅 **ML-Agents Toolkit**（意即**機器學習個體工具箱**）可以將 Unity 場景封裝成互動用嘅虛擬環境，俾 Python 端透過應用程式介面去控制 Unity 之中嘅人工智能體—縱使 Unity 預設嘅手稿語言係 C# 。同時 Python 有套件提供 **UnityEnvironment** 類別去啟動同連接 Unity 可執行檔或者編輯器。

## 概念對比
應用程式介面同用家介面（UI）嘅分別包括
*面向對象：API 主要係軟件同軟件溝通；用家介面就主要係人同軟件互動。

## 睇埋
*電腦介面

## 引述
非揮發性記憶體

**非揮發性記憶體**（）係電腦記憶體嘅一種，指就算部機熄咗都能夠儲住啲資訊嘅記憶體。
內核

**內核**（）係位於一個作業系統嘅「核心」嘅電腦程式，負責控制個系統嘅唔同部份；喺多數嘅作業系統嗰度，內核係部機著嗰陣其中一個最先撈嘅程式，跟手會幫手做第啲開機要做嘅工作。

## 攷
硬件抽象層

**硬件抽象層**（）係個作業系統入面嘅一柞程式，會負責將啲硬件抽象化噉表示出嚟，目的係俾作業系統有得同部電腦嘅硬件負動；硬件抽象層可以由內核嗰度接收指令。

## 攷
時空旅人

**時空旅人**可以係指：

* 經歷時空穿梭嘅人。
* 時空旅人 (電視節目)：2017年香港電視娛樂製作嘅遊埠節目。
唔試唔知份工好

《**唔試唔知份工好**》（ ）係香港電視娛樂製作嘅真人騷節目，2021年12月13號到12月30號逢禮拜一到五22:30-23:00喺ViuTV播出。節目形式類似同年播出嘅《夕陽新丁》，每集都有唔同嘅節目主持體驗香港各種工作。

## 每集一覽

## 出面網頁
*ViuTV：唔試唔知份工好

## 電視節目變遷
西台灣

**西台灣**（）係一個反對中共政權嘅人士對中國大陸嘅另類稱呼，喺網上討論牽涉到台灣主權問題嘅時候間唔中會被用到。

## 使用例子
* 2021年6月，荷里活男星莊先拿（John Cena）公開稱呼台灣做國家，被小粉紅攻擊，但結果有更多人聲援佢，當中有啲網民製作咗啲中國嘅迷因，甚至將中國標示做「西台灣」。
* 2021年6月，美國避險基金海曼資本創辦人巴斯着咗一件標示中國做「西台灣」嘅T恤，引起網民熱議，亦引起小粉紅攻擊，中國官媒《環球時報》總編胡錫進反擊，話美國係東台灣。
* 德國遊戲開發公司Bytro喺2021年推出嘅戰略多人連線遊戲「國家衝突：第三次世界大戰」，將中國標示為「西台灣」，新疆獨立就表示做「維吾爾」（Uyghur），蒙古就被標示為中國。中國官媒《環球網》批評呢個做法係「刷存在感」，而台灣網民就揶揄中國又要玻璃心碎地。
* 路透社喺2021年6月報導，有618名泰國醫護人員喺打完中國科興疫苗後，仍然染病，包括1宗死亡同1宗重症，有啲中國駐外大使館指責路透社誤導公眾針對中國，結果引來泰國好多網民喺大使館嘅社交媒體留言，除咗將中國稱為「西台灣」之外，亦提到武漢肺炎病毒本來就係來自中國。

## 稱呼流行嘅成因
呢啲帶貶義嘅稱呼喺網民之間變得流行，係因為中國「戰狼外交」，行徑太過霸道，引起各國網友反感，面對中國網民就國家主權問題嘅攻擊嗰陣，反而變本加厲將中國叫做「西台灣」或者用上其他貶義稱呼，甚至推出一啲相關商品。

## 睇埋
* 口國

## 參考
樂府

**樂府**（）本身係指古代中國管理音樂嘅官府，起源喺秦朝。而家通常用嚟指**樂府詩**，係舊體詩詩體嘅一種，同古體詩、近體詩構成古典詩歌入面嘅三大類。

喺漢朝，漢惠帝設「樂府令」，漢武帝擴大「樂府署」嘅規模，掌管俗樂，收集民間嘅歌辭入樂。由於呢個官署係採集趙國、秦國、楚國各地嘅，後人就用「樂府」或者「樂府詩」作為民歌嘅代稱。
孔廟

**孔廟**（）係紀念孔子、畀後人祭祀孔子嘅廟宇式建築，自漢武帝「罷黜百家，獨尊儒術」之後成為藉以宣傳儒家思想嘅廟宇。
古體詩

**古體詩**（）係中國古代一種文學體裁，同「近體詩」相對。喺形式特點上，古體同近體嘅差別在於，古體詩係種少啲限制嘅詩體，佢唔限句子數目，唔限篇幅，唔限每句字數，唔限嚴格講究平仄同對仗，亦唔講究押韻方式，可以兼用平聲韻同仄聲韻。

## 例子
*《古詩十九首》
*《歸園田居》
*《登幽州臺歌》
*《長恨歌》
*《琵琶行》

類:中國文學
駢文

**駢文**（）係古代中國一種特有嘅文言文文體，句式多數由四個字或六個字（四六句）同對仗構成。

## 例子
唐初王勃《滕王閣序》：
傳奇小說

**傳奇**（），係指由中國唐朝開始興起嘅文言短篇小說。傳奇始創於初唐，喺中唐時期大盛，喺宋代開始衰落，題材主要分愛情、警世、神怪、俠義、歷史五類。

## 例子
*《古鏡記》
*《補江總白猿傳》
*沈既濟《枕中記》
*《任氏傳》
*元稹《會真記》
*蔣防《霍小玉傳》
*白行簡《李娃傳》
*李公佐《南柯太守傳》
*陳鴻《長恨歌傳》
*袁郊《紅線傳》
*杜光庭《虯髯客傳》
智化寺

**智化寺**（）係喺中國北京市東城區嘅一座漢傳佛教寺院，1961年被公布係第一批全國重點文物保護單位。
禮物 (梁詠琪專輯)

《**禮物**》係梁詠琪第二十九張音樂專輯，第十二張國語專輯，喺2009年4月17號推出。

## 專輯介紹
### 曲目資料

## 專輯派台歌曲成績
### 台灣

**粗體**表示係冠軍歌

### 香港

**粗體**表示係冠軍歌

## 發行版本
CD+DVD

## 銷售成績及榜單

## 音樂錄影帶
Discord

**Discord**係一個、即時通訊同數碼發行嘅平台。用戶可以透過語音、視像、文字訊息、媒體、文件喺私人聊天或者社群頻道進行溝通。Discord可以喺Windows、macOS、Android、iOS、iPadOS、Linux同埋喺網頁瀏覽器上面執行。

## 評價

2016年5月，喺呢個軟件發布一年之後，湯姆·馬克斯幫PC Gamer雜誌撰寫咗一篇文章，形容Discord係最好嘅網絡實時通話軟件。 喺同年8月，生活黑客雜誌讚 Discord 嘅界面好易用，以且平台嘅兼容性強。 

## 參攷

## 出面網頁
*
明福俠

**明福俠**（）係香港藝人黎明參考蝙蝠俠所設計嘅一個虛構人物，佢喺2016年首次亮相，代表歌曲叫做《我唔係死蠢》。

2019年4月，黎明以明福俠身份創辦樂隊Gingerbread。

## 曲目資料
;《我唔係死蠢》
*作曲：雷頌德
*填詞：林日曦
*主唱：明福俠 
*MV製作：毛記電視

## 相關書本
*

## 睇埋
*《黎明Leon 30th Anniversary Random Love Songs 4D in Live 2016》
*Gingerbread

## 攷

## 出面網頁
*明福俠 - 我唔係死蠢 MV  AMusic Official Channel. 2016-07-28
*維多C x 明福俠【玩轉Facebook】倒拍廣告片  AMusic Official Channel. 2016-11-05
*黎明x明福俠【明福俠動畫片】 BIG BIG WOK - loses the last stand go hair...ha! (中英字幕)  AMusic Official Channel. 2016-12-20
火龍 (2010年電影)

《**火龍**》（）係2010年上畫嘅港產片，由黎明、任賢齊、廖啟智、葉璇、徐若瑄、王寶強主演，林超賢執導。

## 攷

## 出面網頁
*官方網站
*
*
*
*
*
*
*
你是誰

**你是誰**即係**你係邊個**，重可以係：
* 《你是誰》：臺灣歌手蔡依林嘅歌，收錄《1019》專輯。
* 《你是誰》：臺灣歌手羅志祥嘅歌，收錄《Show Time》專輯。
王貴國

**王貴國**（GuiGuo Wang，）係中國律師，香港城市大學法律學院前院長。

## 生平
王貴國響北京出世。北京外國語大學本科畢業，曾經做過中華人民共和國外交部條約法律司官員。

1981年畢業於北京大學法學院法學碩士，1982年經外交部推薦出外留學，響哥倫比亞大學攞到法學碩士學位。跟住入讀耶魯大學，1984年攞到法哲學博士學位。讀完書之後曾經響外國嘅事務所實習，亦到過香港孖士打律師行打工。

先後到過北京大學法學院同埋卑詩大學法學院教書，1991年到城大教書，做過香港城市大學法律學院院長。佢亦係港區第十二屆全國政協委員。

2018年出任最高人民法院國際商事專家委員會專家委員。

佢依家係城大法律學院講座教授、中國法與比較法講座教授。2021年代表中國人民政治協商會議全國委員會，當選成為香港選委會第五界別當然委員。

## 公職
*香港再出發大聯盟發起人
## 政見
王貴國係建制派人士，曾經批評有人響反修例事件入面「將學生當係政治工具」，又支持香港政府建立同一國兩制相對應嘅教育體制。

## 選舉經歷
喺2021年9月，佢成為香港特别行政區選舉委員會委員(港區全國政協委員)。
## 著作
* 《中美經濟交流—法律之貢獻》（英文），1985年出版
* 《國際金融與銀行法》，1987年出版
* 《發展中的國際投資法律規範》，1988年出版
* 《國際經濟法》，1992年出版
* 《王氏中國經濟法》（第4版，英文），2003年出版
* 《國際投資法》，2001年出版
* 《國際貨幣金融法》（第二版），2002年出版
* 《WTO與中國：通向自由貿易之路》，2002年出版
* 《世界貿易組織法》，2003年出版

## 屋企
老婆梁美芬係香港建制派政治人，出任香港立法會議員。佢哋有兩個仔。

## 攷
黑幫聖徒

《**黑幫聖徒**》（*The Many Saints of Newark*）係一部2021年嘅美國犯罪電影，由做導演，同編劇。套片係HBO犯罪電視劇《人在江湖》嘅前傳，故事設定喺1960年代同1970年代嘅新澤西州紐華克，用做背景。主演係同埋，其他配角有、、、、Michela De Rossi、、、韋娜法米加。
感覺方式

一隻**感覺方式**（）係指一件刺激當中會獨立噉刺激其中一個感官嘅一部份，例如光、聲同氣味等都係感覺方式。
愛得起

**愛得起**可以指：

* 愛得起 (張家輝專輯)：張家輝喺2000年推出嘅音樂專輯。
* 愛得起 (陳慧珊專輯)：陳慧珊喺2002年推出嘅音樂專輯。
* 愛得起 (安心亞專輯)
* 愛得起 (電影)：2009年上畫嘅香港電影。
** 歌曲《愛得起》：電影《愛得起》嘅主題曲，收錄喺梁詠琪嘅《禮物》專輯。
愛得起 (安心亞專輯)

《**愛得起**》係台灣女歌手安心亞個人第五張錄音室專輯，2020年7月31號由環球音樂發行，一共收錄10首新歌。

## 曲目
小芳

《**小芳**》係中國歌手李春波出嘅第一張專輯。喺1993年1月1號由太合麥田發行。

## 簡介
呢隻碟收錄咗9隻歌。

## 曲目

## 參考
烏蘭巴托的夜

《**烏蘭巴托的夜**》（蒙古文：Улаанбаатарын үдэш）係由微笑樂隊演唱，普日佈道爾吉作曲，桑堆扎布填詞嘅一隻歌。

## 簡介
2004年上映嘅電影《世界》亦將呢隻歌放咗喺插曲度。中國歌手安來寧喺2014年發行嘅《我的名字叫做安》專輯度將呢隻歌翻譯做國語版，並由賈樟柯同左小祖咒填詞。之後杭蓋樂隊亦重新為呢隻歌填詞同演唱，收錄喺《回到你身旁》專輯。2015年，譚維維喺湖南衛視《我是歌手3》突圍賽演唱，並攞到嗰集觀眾票選第二名。

## 參考

## 出面網頁
*《烏蘭巴托的夜》蒙文版
*《烏蘭巴托的夜》國語版
假如愛有天意 (歌)

《**假如愛有天意**》（）係韓國電影《假如愛有天意》嘅同名主題曲。由劉永石填詞同作曲，韓成民演唱。

## 簡介
2003年，香港谷祖琳唱咗呢隻歌嘅粵語版，並由林夕填詞。2004年，臺灣電視劇《鬥魚》拎呢隻歌做第二部主題曲，由羅志祥演唱、姚若龍填詞，叫《灰色空間》；同年，中國女歌手陳潔麗亦唱咗呢隻歌嘅粵語版，由彭維納填詞，叫《愛的歌》。2015年，李健喺湖南衛視《我是歌手3》突圍賽演唱，由佢重新填詞，並攞到嗰集觀眾票選第一名。

## 參考

## 出面網頁
*韓成民《假如愛有天意》嘅官方影片
*羅志祥《假如愛有天意》嘅官方影片
格斯爾扎布·普日佈道爾吉

**格斯爾扎布·普日佈道爾吉**（；又叫**Puujee**），係蒙古國作曲家。

## 經歷
佢喺青少年時期已經開始佢嘅音樂人生涯。佢作曲嘅《烏蘭巴托的夜》係1980年代其中一隻好紅嘅歌。

## 唱片
*2005年：《Love Piano (Part 1)》
*2005年：《Zuslangiin Dursamj》
*2007年：《Love  Piano (Part 2)》
*2008年：《UB Night》
*2010年：《Ineemseglel》

## 參考
安來寧

**安來寧**（），係中國男歌手、詞曲作家。佢喺上海外國語大學畢業。

## 音樂作品
### 專輯
*2013年7月24號：《安來寧作品集》
*2014年8月16號：《我的名字叫做安》

### 單曲
*《晚鐘》

## 參考

## 出面網頁
*
左小祖咒

**左小祖咒**（；），係中國大陸搖滾歌手、詩人、小說家、電影配樂人同音樂家。

## 經歷
2010年，佢攞到華語音樂傳媒大獎最佳國語男歌手、華語音樂傳媒大獎最佳詞作人（華語音樂傳媒大獎）。

## 個人專輯
* 1998 《走失的主人》
* 1999 《廟會之旅》
* 2001 《左小祖咒在地安門》
* 2005 《我不能悲傷地坐在你身旁》
* 2006 《美國》
* 2008 《你知道東方在哪一邊》
* 2009 《大事》《走失的主人remix》
* 2010 《左小祖咒原聲配樂No.1》 
* 2011 《廟會之旅II》《你知道對方在那一邊》
* 2012 《萬事如意Live》（DVD）
* 2012 《左小祖咒去奶子房》《最愛》
* 2013 《這小小的葡萄我從來沒吃過》《一座城池》
* 2014 《我們需要個歌手》
* 2015 《2010-2013北京現場》
* 2015 《這小小的葡萄我從來沒吃過發布Live》（DVD）
* 2016 《上海歲月》
* 2016 《花神》
* 2017 《再見喀納斯》
* 2017 《左小祖咒西安不插電Live》
* 2017 《小威向前沖》
* 2017 《風月情色在台北》
* 2018 《非常抱歉》
* 2018 《葡萄熟了》
* 2018 《藝術家中的藝術家》
* 2018 《走失的主人20周年》
* 2018 《相信的力量是無窮的》
* 2018 《重慶女人》
* 2019 《烏蘭巴托的三個夜晚實況》
* 2019 《四大名著》
* 2019 《一個孤僻的人》
* 2019 《童話》
* 2020 《一名低音吉他手》

## 藝術作品展覽

## 書
* 2000年1月，長篇小說《狂犬吠墓》
* 2010年8月，隨筆著作《憂傷的老闆》（上海人民出版社出版）
* 2011年8月20號， 曲譜詩集《左小祖咒有譜》（上海教育出版社出版）
* 2013年8月31號，長篇小說《狂犬吠墓》再版
* 2017年5月，談話集《扯皮》
* 2018年10月，談話集《扯皮II》

## 電影配樂作品
* 1995 《面的時節》
* 2001 《美麗雲團》
* 2002 《蜜糖先生》
* 2003 《穴居頻道》《吃喝玩樂》
* 2004 《雲的南方》 《如夢令》 
* 2005 《世界》 《好多大米》
* 2007 《無用》《石頭記》《黃金周》《童話》 《竹林七賢》
* 2008 《刺痛我》
* 2009 《馱峰尋鄉》《4851--5·12遇難學生名錄》 《老媽蹄花》 
* 2010 《三花》 《一個孤僻的人》 《美好生活》 《花好月圓》 《寒假》 
* 2011 《平安樂清》 《鄂爾多斯》 《深表遺憾》 《最愛》 
* 2013 《一座城池》
* 2016 《夏洛特煩惱》《長江圖》《羅曼蒂克消亡史》
* 2018 《西虹市首富》

## 參考

## 出面網頁
* 
*  
*
傅玉蘭

**傅玉蘭**（，）係香港前女演員，喺1980年代活躍。

## 簡歷
傅玉蘭喺香港出世，有二姊一弟一妹。1978年考入無綫電視第八期藝員訓練班，同期同學有湯鎮業、景黛音、周秀蘭、黃造時、陳敏兒、廖啓智等，1979年畢業後簽約成為旗下藝員，參與過多套劇集演出、為人熟知嘅有《飛越十八層》、《香城浪子》、《老洞》等，至八十年代中期離開無綫。

## 演出作品
### 電視劇（無綫電視）

### 電視劇（香港電台）
*1980年《烙印：1971》飾 鳳儀
*1981年《一點燭光：舊夢》

### 電視劇（廉政公署）
*1981年《廉政先鋒：大龍鳳》

### 電影
*1981年《鬼馬智多星》
*1981年《煲車》
*1983年《專撬牆腳》

## 參考

## 出面網頁
*
*
黎曉陽

**黎曉陽**（**Michael Lai Hiu Yeung**，）係香港唱作人。從街頭走到舞台，以結他伴奏唱彈演出；2020年因為到美國進修而暫別香港樂壇，直至2021年仍然無新歌發佈嘅消息。

## 簡歷
自細鍾意唱歌，喺2009年嬴得18區超新聲歌唱比賽冠軍，以及喺海港城 Battlestage 歌唱比賽贏得亞軍。

中七畢業後，Michael 放低書包，全情投入音樂之路，過程中擔任著名音樂人陳輝陽喺私人助理之餘，並自學結他，學習自彈自唱。

苦練幾個月後，佢偶然一次機會喺街上睇到有人喺街頭演唱，於是鼓起勇氣詢問對方可唔可以畀佢試下，於是做咗人生第一次喺街頭演出，從此就開始幾年喺街頭演唱嘅生涯。

初期係個人表演，Michael喺十八歲嗰年創作咗第一首由自己作曲、填詞嘅作品《Cope with life》。

至2012年5月，Michael同三位志同道合嘅音樂愛好者組成咗「傻喇士多 – Sollasedo」，擔任主音同結他手，逢星期五、六喺街頭演唱，一致為真誠嘅音樂同開放公共空間而努力。

2013年參與MOOV「與你音樂同路」廣告。

喺兩年間Michael喺唔同地方作表演同街頭即興音樂演出，憑著清澈柔和嘅聲線，逐漸建立個人演繹風格。

呢段時間，佢遇到唔少伯樂例如音樂創作人馮穎琪、謝國維等，佢哋慢慢帶佢走上獨立歌手之路。

被佢街頭同現場表演嘅真摯同熱情打動，Michael亦多次被邀請喺各類活動作特別演出，包括李志清注目速寫作品展、亞洲國際博覽館之張學友世界巡迴演唱會（香港站）Soliton Live 同埋Jason Mraz “Tour is a Four Letter Word” Pre-show等。

2014年，Michael出版首張CD Single《天行者》。並喺同年創作同發表咗單曲《撐著》。

2015年，透過眾籌，黎曉陽開咗第一個音樂會，投資者包括王菲個女竇靖童同黃子華。並發行佢第二張CD《上上下下左右左右BA Start》。

同年亦為電影《陪安東尼度過漫長歲月》主題曲作曲，歌名為《陪你度過漫長歲月》，英文版本為《Sleep alone》，由陳奕迅主唱。

2016年，參演電影《暗色天堂》。6月簽約寰亞唱片成旗下歌手。同年11月25號，獲邀成為Clockenflap音樂及藝術節其中一名表演歌手。

2017年12月，發行第三張CD《Some Things I Keep to Myself Some Things I Share》，並於同月15號舉行新碟Launch Party。

2018年4月，推出單曲《My England Ain't No Good》，以幽默手法描寫香港人日常使用嘅港式英語。

2020年3月16日，出版第四張個人專輯《before I forget》。黎曉陽原本計劃喺電車上舉行音樂會；不過遇上新冠肺炎，佢要揾過第二啲辦法。此外，黎更計劃喺同年5月到美國進修瑜伽；派台歌曲《黑鏡》為佢嘅暫別作。

## 音樂作品
### 個人專輯

### 專輯未收錄歌曲
*愛與夢飛行（2012年）
*伴你度過漫長歲月（2015年）
*請你關掉手提電話（2016年）
*敗部（2016年）
*My England Ain't No Good（2018年）
*GOST（2019年）

### 派台歌曲成績

*（*）喺榜上
*（-）未能上榜
*（×）冇派往該台
*（**(1)**）兩週冠軍
*包括2020年後嘅冠軍歌
*2020年起

## 創作作品
### 2013年

*黎曉陽 - Cope with Life（曲、詞）

### 2014年

*黎曉陽 - 撐著（曲）

### 2015年

*陳奕迅 - 陪你度過漫長歲月（曲）
*陳奕迅 - Sleep alone（曲）
*黎曉陽 - 升降機（曲）
*黎曉陽 - 快樂很慢（曲）
*黎曉陽 - 最陌生的熟悉人（曲）
*黎曉陽 - 香港傑出廢青（曲）
*黎曉陽 - 邊度起身邊度跌返低（曲）
*黎曉陽 - 真偽文青（曲）
*黎曉陽 - 永遠很近（曲）

### 2016年

*黎曉陽 - 請關掉手提電話（曲）
*黎曉陽 - 敗部（曲）

### 2017年

*黎曉陽 - I Will Be Alright（曲、編）
*黎曉陽 - 萬花筒（曲）
*黎曉陽 - Mr. Weather Man（曲）
*黎曉陽 - 自由泳（曲）
*黎曉陽 - 盡（曲）
*黎曉陽 - 自由泳（國）（曲）

### 2018年

*鍾漢良 - 不憂傷的愛（曲）
*黎曉陽 - My England Ain't No Good（曲、詞）

### 2019年

*黎曉陽 - Ride Along（曲、編）
*黎曉陽 - I Don't Know（曲、編）
*黎曉陽 - 阿茲與海默（曲、編）
*黎曉陽 - 拾荒者之歌（曲）

## 演出
### 主持電台節目
;2016年
*香港電台第二台︰廢青自修室

### 電影
;2016年
*暗色天堂

### 音樂會及現場表演
;2016年
*2016年10月6號 Dr.Martens Stand for something Hong Kong 2016
*2016年11月25號 Clockenflap音樂及藝術節

### 電視節目
;2016年
*Busking 不停音樂
;2020年
*Chill Club
*地產仔

### 微電影
;2015年
*第二屆【微電影「創+作」支援計劃（音樂篇） - 《女神‧搖滾‧珍寶珠》

## 獎項

## 註

## 參考

## 出面網頁

*
*
工作場所

**工作場所**（；）係指一笪畀員工、自由從業員同其他做嘢嘅人做嘢嘅空間。

喺管理等嘅領域上，工作場所嘅設計係一個大課題。

工作場所亦都通常受到法例規管，包括防火條例、工業安全條例、環保條例等等，爾啲法例唔止影響工業界，亦都影響例如藝術家點樣設計佢哋嘅工作場所、可以喺工作場所做乜嘢等等。

## 研究

唔少管理工作者都想將工作場所設計成「有利於令員工有效率做嘢」嘅樣；例如喺 2017 年就有管理學者撰文，分析 Google 點樣設計佢哋嘅工作空間，用工作場所入面嘅輕推令啲員工開會、編寫計劃、做嘢同交流知識嗰陣效率更高，包括－
*特登將啲會議嘅預想時間設成短啲，防止「員工開會嗰陣掛住做分析，搞到佢哋不必要噉嘥咗可以攞嚟實際做嘢嘅時間」；
*用特製嘅軟件記錄啲員工用電腦嗰陣做過啲乜，等員工能夠知道「自己用咗幾多時間上 YouTube」等嘅資訊；
*設定好啲茶水間同飯堂嘅位置，令唔同部門嘅員工有機會一齊食飯同飲嘢，間接令佢哋有機會做朋友同交流知識；
... 呀噉。
## 註釋

## 睇埋
*工作設計
*輕推理論
*用家介面

## 參考資料
工作豐富化

**工作豐富化**（）係管理上嘅一種做法，指管理層特登做啲嘢嚟令一份工有趣味啲，從而提升員工做嘢嘅動機。

## 睇埋
*工作設計
*環境豐富化
## 參考資料
自治

**自治**，人自己治自己咁解，又叫**自政**。相對於英文，按字源，古希臘文，自己同法律二字合成，按意解做「人畀自身自己法律」，故此又繙做**自律**。亦有**自主**、**自立**、**自決**、**獨立**咁叫法，或以權利來睇，寫**自主權**、**自治權**、**自政權**、**自決權**。由於會啲字同其他相近概念重疊，字會交叉咁用。唔同學科有唔同講法，取字又會唔同。

西洋種種學科，自治涉及其中，各家解法大異其趣。道德、政治、生物、倫理、醫學、發展心理學，都會涉及。

好似醫學咁，病人睇病，醫生治病，醫生講清楚情況，要點樣醫病，咁醫法可能有乜問題。咁個波就交畀病人自己決定，依種就為之病人自決權、自主權。咁嘅睇法，亦唔止醫學。呢類範疇，將自治睇成權利，即告知一切，無迫之下，自己決定。

生物學有自律神經系統，取自英文，神經完全自動波，自己管治自己，自律個名，合符本義。

## 文
禮記有講，「故百姓則君以自治也」。百姓會以君主為模範，自己治理自己。

## 哲學
哲學講自治，以康德為首。康德自治有三題。一，自治係權，可以自行決斷，唔受你人干預。二，自治為能力，前者決定，經過獨立思考，經人自省。三，自治為理想之道，以自治過日。

尼采都有自治。佢講自治，以人自身自主，有關於自身幾面，包括自尊同自愛。

## 成長
細蚊成長，會學曉自治。佢情感部份會靠自己，多過父母。佢行為部份，以自己判斷，做獨立決定。到青春期，自治關乎自身認同。佢會受同輩、父母影響。隨住年紀大，就會有多啲自治意識。

## 攷
作業

**作業**可以係：
*功課嘅種類，通常指由出版商預先印刷好一本本嘅答題簿
*運算作業，電腦行嘅一啲工作
*認知作業，認知功能做緊嘅嘢
*作業管理，管理學術語
工作特徵理論

**工作特徵理論**（）係工作設計嘅一個理論基礎。根據最基本嘅工作特徵理論，無論係做邊行嘅都好，一份工可以具有以下呢啲特性：
*自主性（autonomy）：指一個人主觀噉覺得自己喺工作上有幾多自由可以揀想做嘅嘢，自由愈多就算係自主性愈高；舉個例說明，好似廿世紀初嗰種工廠式嘅做法自主性就低得好交關－啲工人淨係一味聽阿頭嘅命令，阿頭安排佢哋做乜佢哋就一世都淨係做死嗰樣嘢，而相比之下，一個學者做嘢自主性就相對高，可以揀自己跟住落嚟嘅研究項目要去邊個方向；又或者係好似彈性工時（flextime）嘅安排噉，要求員工準時交貨但想喺咩時間做嗰樣工作就任員工自己揀。
*技能多樣性（skill variety）：指一份工有幾要求員工展現多種唔同技能，要求嘅技能愈多技能多樣性就算係愈高；例如廿世紀初嗰種工廠式嘅做法，技能多樣性就好低－啲工人做嚟做去都淨係做同一件作業，學完做一樣作業之後就完全唔使做第啲嘢，唔使學新嘅技能，而相比之下，一個做營銷嘅人就要做多種唔同嘅工作，包括係度點樣同件產品定價、點樣安排啲貨送到客嗰度同埋點樣同件產品做宣傳呀噉－要用到多種唔同嘅知識同技能。
*作業顯著性（task significance）：指一份工涉及嗰啲作業能唔能夠對個組織或者身邊嘅人造成具體嘅影響，影響愈大作業顯著性就算係愈高；例如一個工人喺裝配線上面組裝零件好多時都唔會感覺到份工對身邊嘅人造成咩具體嘅影響，但一位心理治療師可能會感覺到自己做嘅嘢令啲客開心咗，覺得自己做嘅嘢會對身邊嘅人有正面影響，作業顯著性就高。
*回輸（feedback）：指一份工有冇為個人提供有關「自己表現幾好」嘅資訊（呢啲資訊就係所謂嘅回輸）；例如一位工程師喺度設計一件產品，跟住攞件產品去做測試，測試起上嚟發現件產品根本唔掂（有關表現嘅資訊），就算係靠睇測試結果嚟知道自己表現有幾好。
基本嘅工作特徵理論仲進一步噉提出，上述呢四個因素冚唪唥都係傾向有正面影響嘅。
## 參考資料
周冠宇

**周冠宇**（；；吳語拼音（上海片）：tseu1 kuoe3 yu2；）係中國嘅賽車手，上海人。

佢係中國嘅第一位一級方程式賽車手。

## 攷

冠宇
類:上海人
類:賽車手
武漢肺炎梵蒂岡疫情

**武漢肺炎梵蒂岡疫情**係介紹「武漢肺炎」喺梵蒂岡嘅爆發情形。截至2022年1月23號，梵蒂岡夾埋有29單確診病例，冇人死亡。

## 情況
### 第一波疫情
梵蒂岡喺2020年3月5號確診咗第一單武漢肺炎感染個案，喺梵蒂岡衛生局門診入面確診。患者曾經喺意大利爆發疫情嘅全面封城前，經過梵蒂岡界而入境。19日後，喺聖座嗰邊又有位貨物辦公室嘅打工仔同兩位博物館嘅打工仔確診武漢肺炎，總確診數去到4單；甚至喺四日後喺國境圍墻南邊嘅聖馬大之家，出現多兩位感染武漢肺炎嘅梵蒂岡公民。嗰時淨出咗6單武漢肺炎患者。

踏入4月，2號當日有1位患者確診武漢肺炎，患者係位教廷員工，曾經喺3月中旬返到梵蒂岡時做過為期14日嘅醫學隔離檢查。六日後確診咗第八單武漢肺炎個案，患者係去梵蒂岡睇病人嘅家屬，嗰日重有兩位患者好返出院。同月20號確診咗第9單感染個案，患者係喺同一地方做嘢，未同過任何武漢肺炎患者接觸。八日後確診第10單個案。到月底最後一日確診咗第11單感染個案，患者曾經喺3月上旬返到梵蒂岡時自行隔離咗兩個禮拜。

踏入5月，6號當日確診咗第12單武漢肺炎個案。除咗喺4月8月有兩位患者好返出院之外，其它嗰10位患者都喺晒同年6月6號好返出院。
### 第二波疫情
2020年9月11號，梵蒂岡確診第13單武漢肺炎感染個案，患者喺梵蒂岡出境，入境意大利羅馬時未發現，直到入境菲律賓時先至被發現而俾梵蒂岡嘅衛生部門重新統計返。嚟到10月12、15號重確診咗夾埋10單感染個案（12號三單，15號7單），患者都係喺瑞士返嚟嘅護衛隊成員。到10月最後一日，感染個案去到27單。踏入2022年，喺1月18號又出兩單感染武漢肺炎個案。

## 攷
彈性工時

**彈性工時**（）係工作上嘅一種安排，要求員工準時交貨但想喺咩時間做嗰樣工作就任員工自己揀。
## 睇埋
*工作設計
小畫家3D

**小畫家3D**（**Paint 3D**）係微軟開發嘅繪圖軟件，可以用嚟畫平面或者立體圖。
## 睇埋
*小畫家
工作輪換

**工作輪換**（）係管理上嘅一種做法，指管理層特登定時定候俾啲員工交換手上做嘅作業。噉做可能有好多原因，例如係想啲員工學識多樣技能。

## 睇埋
*工作設計
*工作豐富化
## 參考資料
工作擴大

**工作擴大**（）係管理上嘅一種做法，指管理層特登將一份工「擴大」，即係擴張份工包括嘅職責。有啲管理學研究指，工作擴大喺某啲情況下能夠提升員工做嘢嘅動機。

## 睇埋
*工作設計
*分工，工作擴大嘅相對。
## 參考資料
沙動畫

**沙動畫**（），坊間多數簡稱叫**沙畫**，係以沙作為影像構成材料，喺一塊打前光燈或者背光嘅玻璃上用沙粒繪畫出各種圖畫。有兩種表演方式，第一種係即場表演，一邊講故仔一邊用手或工具畫圖；第二種係逐格拍攝每一幅沙畫，之後製作成動畫。沙動畫有獨特嘅影像風格，可以有比其他動畫較難表現嘅效果。

沙動畫嘅手法通常係將啲沙放喺垂直式嘅動畫拍攝台上嘅玻璃枱面，並從玻璃背後打光；動畫師用手或小工具，撥啲沙嚟畫出多元化嘅圖案，創作出以沙構成、明暗對比強烈嘅活動影像。

## 參考
蔡政勳

**蔡政勳**（；），係臺灣音樂製作人、作曲家。

## 經歷
2006年，佢憑住林俊傑《一千年以後》 攞到百事音樂風雲榜港臺最佳編曲獎。2007年，佢憑住林宇中《工體北》攞到百事音樂風雲榜港臺最佳編曲獎。2008年，佢同陳建瑋、任中強創立「任督二脈音樂工作室」。2016年，佢憑住《燈光》入圍第27屆金曲獎最佳單曲製作人獎。

## 音樂作品
*陳奕迅《你的背包》作曲
*林俊傑《她說》同《江南》編曲
*神國大樂音樂製作人
*京成兄妹音樂製作人

## 參考

## 出面網頁
*
*
魔幻季節

《**魔幻季節**》係梁詠琪第十八張音樂專輯，第八張國語專輯，喺2002年10月推出。香港版喺10月11號推出。

## 曲目

## 唱片版本
*香港版（2002年10月11號推出）：CD係香港版曲目，VCD收錄《你救哪一個（重生版）》、《魔幻季節》、《進化夢》三個音樂影片同埋「GIGI瑞士寫真數碼照片」
*限量旗艦精裝版（2002年10月16號推出）：CD係台灣版曲目，VCD收錄「GIGI瑞士阿爾卑斯山魔幻季節之旅」
*慶功享樂版（2003年1月15號推出）：CD係台灣版曲目，VCD收錄《魔幻季節》、《緊急的眼淚》、《愛情黑盒子》同埋《左手無名指》四個音樂影片

## 參考
劉永石

**劉永石**（；），係韓國電影配樂作曲家。

## 音樂作品
### 個人專輯
*《푸른하늘/유영석 Vol.1》

## 其他活動
### 廣播
*《》嘉賓
*《神秘音樂騷：蒙面歌王》評審團

## 參考
東夏 (演員)

**東夏**（；；；本名**金亨奎**）係韓國男演員。佢做過JYP娛樂旗下歌手練習生。2018年5月1號，佢進入喺京畿道嘅漣川第五師團旗下嘅鑰匙部隊，做陸軍現役兵服兵役。

## 演出作品
### 電視劇

### 電影
*2010年：《Hero》
*2011年：《美麗的遺產》
*2018年：《》飾演 財閥三世

### 綜藝節目
*2017年8月2號：MBC《Radio Star》

## 得獎

## 參考

類:韓國男演員
類:電視演員
孫英鎮

**孫英鎮**（；；），係韓國詞曲作家、音樂製作人、音樂製作組合MosPick嘅成員。

## 音樂作品
### 詞曲
*B.A.P《B.A.P》、《쉽죠》
*4minute《CRAZY》、《Cold Rain》

## 參考

## 出面網頁
*
*
Giuseppe Adami

**Giuseppe Adami**（），係意大利歌劇劇本同編劇家。佢憑住同Giacomo Puccini喺歌劇上嘅合作而出名，例如合作過《La rondine》、《Il tabarro》同《Turandot》。

## 參考

## 出面網頁

* Giuseppe Adami biography
* 
* ''La via della finestra'' Vocal score from Sibley Music Library Digital Scores Collection
Renato Simoni

**Renato Simoni**（），係意大利記者、編劇家同作家。

1902年，佢寫咗其中一個最好嘅喜劇作品《La Vedova》，之後喺1903年寫咗《Carlo Gozzi》、1906年寫咗《Tramondo》、1910年寫咗《Congedo》同《Il matrimonio di Casanova》。

## 參考

## 出面網頁
* Simoni short biography
* Livia Simoni Library
* One of Simoni’s collaboration work
屈塬

**屈塬**（；），係中國填詞人、中國音樂家協會理事。佢喺中國人民解放軍第二炮兵部隊政工團工作。代表作係《天路》。

## 參考
印青

**印青**（；），係中國作曲家、一級作曲。佢喺中國人民解放軍總政治部歌舞團工作、亦都係中國音樂家協會成員。

## 代表作
* 《天路》
* 《走進新時代》
* 《香山紅葉》
* 《強軍戰歌》
* 《走向復興》

## 參考

## 睇埋
* 屈塬
* 蔣開儒
* 巴桑
龍世樑

**龍世樑**（）係香港一個作曲家同編曲人，2002年開始幫歌手寫歌。2008年，佢憑住楊千嬅嘅《明日再會》出名；同年同音樂人阿Bert同埋Adrian Chan以 AL-Bert-Chan為名做編曲。

2009年12月17號，龍世樑憑住參選歌曲《戀不逢時》成功得到第二十一屆CASH流行曲創作大賽季軍。

## 音樂作品
### 2002年

### 2006年

### 2007年

### 2008年

### 2009年

### 2010年

### 2011年

### 2012年

### 2013年

### 2014年

### 2018年

## 參考
Meme (曾樂彤EP)

《**#meme**》係香港歌手曾樂彤嘅第1張個人唱片，2018年11月29號發行。

## 收錄曲目

## 派台歌成績

## 銷量榜

## 獎
* 2018年勁歌金曲優秀選第一回——得獎歌曲《單身旅遊日誌》
* 2018年勁歌金曲優秀選第二回——得獎歌曲《青春、戀愛和意外》

## 攷
汪奇

**&#x6C6A;&#x5947;**&#xFF08;&#x6027;&#x5225;&#xFF1A;&#x7537;；英文真名：**Wong Ki**；英文暱稱：Jacky&#xFF09;&#x4FC2;&#x73FE;&#x4EFB;&#x9999;&#x6E2F;&#x5165;&#x5883;&#x4E8B;&#x52D9;&#x8655;&#x9996;&#x5E2D;&#x5165;&#x5883;&#x4E8B;&#x52D9;&#x4E3B;&#x4EFB;&#x3002;

&#x6C6A;&#x5947;&#x56E0;&#x4FFE;&#x300A;&#x9999;&#x6E2F;01&#x300B;&#x508D;&#x300A;&#x7ACB;&#x5834;&#x65B0;&#x805E;&#x300B;&#x63ED;&#x767C;&#xFF0C;&#x63A5;&#x53D7;&#x5497;&#x4E2D;&#x570B;&#x6052;&#x5927;&#x96C6;&#x5718;&#x9001;&#x79AE;&#x53C8;&#x7121;&#x4E0A;&#x5831;&#xFF0C;&#x53EF;&#x80FD;&#x9055;&#x6CD5;&#x800C;&#x70BA;&#x516C;&#x773E;&#x6240;&#x719F;&#x6089;&#xFF0C;&#x540C;&#x8655;&#x526F;&#x8655;&#x9577;&#x90ED;&#x4FCA;&#x5CEF;&#x8210;&#x5497;&#x540C;&#x4E00;&#x6A23;&#x5622;&#xFF1B;&#x5347;&#x65D7;&#x6613;&#x5F97;&#x9053;&#x8A71;&#x6536;&#x5230;&#x570D;&#x5167;&#x4EBA;&#x7206;&#x6599;&#xFF0C;&#x6307;&#x6C6A;&#x5947;&#x6210;&#x65E5;&#x55BA;&#x5317;&#x4EAC;&#x82B1;&#x5929;&#x9152;&#x5730;&#xFF0C;&#x7531;&#x570B;&#x4F01;&#x57CB;&#x55AE;&#xFF0C;&#x4F5C;&#x98A8;&#x8150;&#x6557;&#xFF1B;&#x300A;&#x7ACB;&#x5834;&#x65B0;&#x805E;&#x300B;&#x66DD;&#x5149;&#x9999;&#x6E2F;&#x6578;&#x5B57;&#x8CC7;&#x7522;&#x8AEE;&#x8A62;&#x7BA1;&#x7406;&#x6709;&#x9650;&#x516C;&#x53F8;&#x4EA6;&#x90FD;&#x9001;&#x5497;&#x79AE;&#x7269;&#x7540;&#x6E20;&#xFF0C;&#x6C6A;&#x5947;&#x70BA;&#x6B64;&#x6709;&#x53E6;&#x5916;&#x4E00;&#x9805;&#x6536;&#x898F;&#x72AF;&#x7F6A;&#x5605;&#x5ACC;&#x7591;&#x3002;

&#x9999;&#x6E2F;&#x508D;&#x5927;&#x9678;&#x653F;&#x5E9C;&#x4E0D;&#x4E86;&#x4E86;&#x4E4B;&#x6041;&#x5C0D;&#x5F85;&#x6C6A;&#x5947;&#x5605;&#x7591;&#x4F3C;&#x8DE8;&#x5883;&#x8CAA;&#x6C61;&#x884C;&#x70BA;&#xFF1B;&#x5176;&#x65BC;&#x6700;&#x8FD1;&#x4E0A;&#x4EFB;&#x5605;&#x5D17;&#x4F4D;&#x4F4D;&#x65BC;&#x5317;&#x4EAC;&#xFF0C;&#x6E20;&#x55BA;&#x7576;&#x5730;&#x540C;&#x4E2D;&#x5171;&#x9AD8;&#x5C64;&#x5605;&#x89AA;&#x8EAB;&#x6703;&#x9762;&#x4EA6;&#x5F97;&#x5230;&#x8A72;&#x9EE8;&#x4E4B;&#x516C;&#x958B;&#x5831;&#x5C0E;&#x3002;

## &#x6537;

&#x985E;:&#x8CAA;&#x6C61;
城堡 (蔡依林專輯)

《**城堡**》（）係臺灣歌手蔡依林出嘅第6張錄音室專輯，由新力音樂喺2004年2月27號發行。呢隻碟由音樂人王治平、李偲菘、周杰倫、薛忠銘、黃怡同鍾佐鴻一齊製作，又同李焯雄、洪敬堯、張簡君偉、易家揚、方文山等音樂人合作。蔡依林憑住專輯入面嘅第4首歌《海盜》，喺2004年獲得香港TVB8金曲榜十大金曲獎第六名。

## 曲目

## 榜單

### 週榜成績

### 年榜成績

## 發行歷史

## 參考

## 出面網頁
*
Step by Step

**Step by Step**可以指：
* STEP BY STEP (ZIGGY單曲)，日本搖滾樂團ZIGGY喺1996年3月4號發行嘅單曲。
* Step by Step (鄭融專輯)，香港歌手鄭融喺2004年9月24號發行嘅專輯。
* Step by Step (東方神起歌曲)，韓國男子團體東方神起喺2007年1月24號發行嘅單曲。
* 香港女藝人李芷晴個Instagram嘅名（@step_bystep）
郭頌

**郭頌**（；；本名**郭增發**），佢係遼寧瀋陽人，中華人民共和國男高音歌唱家。佢做過黑龍江歌舞劇院名譽院長、中國文聯第四屆委員、中國音樂家協會第三同第四屆理事、中國音樂家協會黑龍江省分會副主席、第三屆全國人大代表，第五、六同七屆黑龍江省人大常委會委員。

## 經歷
1950年畢業後，佢破例留喺鶴崗高級職業學校做音樂教師。1960年代，佢嘅《烏蘇里船歌》喺中國廣泛傳唱。

2016年5月19號，郭頌喺北京中國人民解放軍第三〇五醫院病逝，享年85歲。

## 參考
胡小石

**胡小石**（；），名**光煒**，字**小石**，號**倩尹**，又號**夏廬**，齋名**願夏廬**，晚年別號**子夏**、**沙公**。佢係江蘇南京人，原籍浙江嘉興，中國文字學家、文學家、史學家、書法家、藝術家。

## 著作
*《甲骨文例》（1924）
*《遠遊疏證》（1926）
*《說文古文考》（1927）
*《金文釋例》（1928）
*《古文變遷論》（1933）
*《齊楚古金表》（1934）
*《聲統表》（1937）
*《江津縣方言志》
*《說文部首疏證》
*《楚辭辨名》
*《書庫方二氏藏甲骨卜辭印本》
*《金石蕃錦集》
*《屈原賦考講義》
*《中國文學史》
*《願夏廬詩鈔》（吳白匋）

## 參考
中國抄襲韓國演藝作品爭議

中國嘅演藝界市場近年迅速發展，產量亦非常高。不過，有啲由中國電視台或者娛樂公司製作嘅作品，就被指喺冇支付版權費用嘅情況下，抄襲韓國嘅演藝作品，引起咗一啲韓國同其他地方網民嘅不滿，同埋唔同地方傳媒嘅關注。其中韓國媒體《YONHAP NEWS》就曾經報道，話韓國綜藝節目喺2016年至2020年間，有至少19次被中國嘅公司侵犯版權。

## 部分例子

## 相關政策
喺中國，原國家新聞出版廣電總局（而家係國家廣播電視總局）對引進境外版權模式節目嘅管理規定如下：
* 自2016年7月1號開始，各電視上星綜合頻道每年喺夜晚7點半—夜晚10點半之間開播嘅引進境外版權模式節目唔可以超過2檔（包括嗰年新引進同歷年引進嘅節目），每個電視上星綜合頻道每年新播出嘅引進境外版權模式節目唔可以超過1檔，第一年唔可以喺夜晚7點半—夜晚10點半之間播出。
* 自2017年7月1號開始，各電視上星綜合頻道喺夜晚黃金時段唔可以再安排播出引進境外版權模式節目。

## 各地反應
有啲韓國網民會揶揄，到底中國交咗版權費未。另外，就連部分中國網民都話呢啲抄襲行為羞家。對於呢啲抄襲行為，有啲韓國公司曾經嘗試以法律訴訟解決問題，不過就算勝訴，有時中方都會選擇賴皮唔找數。另外，對於中國呢啲抄襲行為，韓國文化體育觀光部亦曾經表明，會積極應對一啲中國唱片公司盜用韓國音樂版權嘅情況。廣播通信委員會亦曾經就問題發布一份《中國電視台對國內版權抄襲嫌疑問題現狀》嘅文件。

## 參考

類:中國-南韓關係
限韓令

**限韓令**係指喺2016年，中韓關係因為韓方部署「薩德」系統而陷入緊張，中國將政治問題延伸到演藝圈，大幅度限制韓國藝人喺中國進行演唱會、唔俾佢哋嘅電視劇播放，強行叫停兩國之間嘅民間演藝合作（例如唔畀新嘅韓國民間文化產業公司投資）。

## 實施後影響
喺中國抄襲韓國演藝作品爭議入面，有啲牽涉嘅作品本來中方係有畀版權費，甚至係中韓合作，但喺限韓令之下，中方就唔再畀版權費，其中包括有《Running Man》、《我是歌手》等節目。

## 事態發展
2021年2月，中央廣播電視總台同韓國放送公社簽署咗合作協議，被視為係「限韓令」正式解除。不過，去到同年9月，中國一系列整頓娛樂圈嘅行動，就連一啲韓國藝人嘅Fans團都受到官方懲處，喺微博度被禁言，一啲韓國傳媒強烈批評，形容做法嚴重影響中韓嘅文化交流，簡直係第二個「限韓令」。

## 參考


類:中國-南韓關係
故鄉山川

《**故鄉山川**》係由李健填詞、作曲同演唱，譚伊哲編曲。呢隻歌收錄喺《音樂傲骨》專輯入面。

## 簡介
呢隻歌係講緊一個異鄉旅人對故鄉嘅思念。2011年，李健憑住呢隻歌喺第十一屆音樂風雲榜攞咗內地最佳填詞同作曲獎。2015年，李健喺湖南衛視《我是歌手3》總決賽第二輪演唱，並攞到嗰集觀眾票選第二名。

## 參考
譚某某

《**譚某某**》係中國歌手譚維維出嘅第四張錄音室專輯。喺2010年3月20號由天娛傳媒發行。

## 簡介
呢隻碟收錄咗9隻歌。

## 曲目

## 參考
Step by Step (鄭融專輯)

《**Step By Step**》係香港歌手鄭融嘅第二張音樂專輯，喺2004年9月24號推出。

## 曲目

## 專輯派台歌曲成績
沙耶之歌

《**沙耶之歌**》（；日羅：**Saya no Uta**）係2003年出嘅一本視覺小說，有宇宙恐怖嘅成份。
魔女屋中之夢

《**魔女屋中之夢**》（***The Dreams in the Witch House***）係1933年由侯活·菲臘士·愛卡夫出嘅短篇小說，屬《括吐露神話》一部份。
選集

一本**選集**（）係指由編輯揀嘅一柞文結合而成嘅一本出版物。做創意寫作嘅人好興攞一大柞主題上相同嘅短篇小說或者詩，結合埋一齊做一本選集。
女生不哭

《**女生不哭**》係香港歌手可嵐嘅第一隻個人EP，喺2008年9月25號發行；同年12月18號推出慶功版，第二版加收CASH流行曲創作大賽冠軍作品《安全感》。

## 曲目

## 派台歌成績

## 音樂錄影帶
*可嵐 - 女生不哭 - YouTube
*可嵐 - 千嬌百媚 - YouTube

## 參考

## 出面網頁
*可嵐 - 女生不哭 - MOOV
可嵐

**可嵐**（，），原名**劉珏琳**，係一個香港女歌手，佢響2008年入行之前做過市場推廣嘅工作。

## 音樂作品
### 唱片
;2008年
*《女生不哭》EP
*《女生不哭》慶功版，追加新歌《安全感》

### 單曲
;2014年
*《愛·傷了》
;2015年
*《內傷》
*《匆匆一生》
;2016年
*《十指緊抱》
;2017年
*《如果...信》
;2021年
*大地（「音樂永續」作品，翻唱Beyond歌曲）

## 電視節目
### ViuTV
*《最愛母飯開》（2020年）
*《GG家長指引》（2025年）

## 派台歌成績

## 得獎紀錄
;2008年
*香港第二十屆Cash流行歌曲創作大賽 - 冠軍歌曲獎 《安全感》
*廣東電台聯頒9+2音樂先鋒榜 - 最佳女新人獎
*新城勁爆頒獎典禮 - 新城勁爆新登場女歌手獎
*勁歌金曲頒獎典禮 - 最佳改編歌曲銅獎 《千嬌百媚》
;2009年
*勁歌金榜冠軍歌《安全感》
;2015年
*新城勁爆頒獎典禮 - 新城勁爆飛躍歌手
*新城勁爆頒獎典禮 - 新城國語力原創歌曲《愛。傷了》                                                                            
;2016年
*《中國好聲音》深圳選區群星挑戰賽冠軍
;2017年
*AEG年度鑽石合唱金曲 - 《如果…信》
*VIP音樂流行榜「熱播金曲獎」- 《如果…信》
;2018年
*『創+作微電影比賽』最佳微電影女主角獎
;2019年
*VIP音樂流行榜「熱播金曲獎」 - 《九號風球》
*VIP音樂流行榜「優秀偶像」
;2020年
*VIP音樂流行榜「全能藝人 - 銅獎」

## 參考

## 出面網頁
*
*
*可嵐官方網站
*可嵐官方討論區
ABC (歐陽靖專輯)

《**ABC**》係香港歌手歐陽靖嘅第一張個人廣東大碟，發行日期係2008年8月6號。

## 收錄曲目
;CD
# ABC
# 真正 Hip Hop
# 香港 Superstar（ft. 吳彥祖）
# 識講唔識睇
# Ape Shall Never Kill Ape
# 飲啖茶
# 喂喂搵邊位
# 即食麵
# 1997
# 搵兩餐（ft. Ken Oak）
# 上堂時間（Bonus Track）

;DVD
# ABC
# 香港 Superstar（ft. 吳彥祖）
# 飲啖茶
# 喂喂搵邊位
# 搵兩餐（ft. Ken Oak）
# 上堂時間

## 參考資料
鈴芽戶締

**《鈴芽戶締》**  （；日文：すずめの戸締まり， *Suzume no Tojimari*）係由新海誠執導同編劇嘅日本動畫電影。 標語為「門嘅對面，有住全部嘅時間」（）。 電影於2022年11月11號喺日本上映  。 
## 故事
居住喺九州小鎮嘅就十七歲少女「鈴芽」撞到一名正為搵「門」而周圍旅行嘅青年。鈴芽追隨青年嚟山中廢墟，喺嗰度發現一扇破舊門，並鬼使神差地向嗰度門伸出咗手，同住「門」喺日本各地打開，而災禍會從門嘅對面到訪，就鈴芽一定要將呢啲門一一關閉。以日本各地嘅廢墟為舞台，鈴芽將喺關閉嗰啲成為災禍之源嘅「門」旅途中，得到解放同成長 。
## 參考


## 拎

* 
*
黑色柳丁

《**黑色柳丁**》係臺灣歌手陶喆出嘅第三張專輯。喺2002年8月9號由俠客唱片發行。

## 簡介
2002年，呢張專輯被國際唱片業協會香港會認證做其中一張年度香港唱片銷量大獎十大銷量國語唱片。

## 曲目

## 獎項

## 參考
二一制

**二一制**係一個臺灣大專院校嘅術語，一般泛指針對讀書表現唔好嘅學生，要求佢哋退學。點樣為之表現唔好，唔同大學做法都有些少出入，一般會指唔合格科目嘅學分數，達到嗰個學期所有進修科目總學分數嘅一半。

有評論認為「二一」退學，其實可能處罰唔應該被處罰嘅人，而呢個制度亦開始喺一啲院校入面廢除。但都有學校反對廢除退學制度，認為大學嘅學歷應該有一定嘅把關標準。

## 參考
別了瘋子

《**別了瘋子**》（）係臺灣歌手王傑嘅第三十七張個人大碟同埋第二十六張國語專輯，2007年1月發行。

## 曲目

## 唱片版本
* AVCD版

## 參考

## 出面網頁
* 別了瘋子 at MOOV
Ugly Beauty

《**Ugly Beauty**》係臺灣歌手蔡依林嘅第14張錄音室專輯，2018年12月26號響索尼音樂同凌時差音樂發行。而且由音樂人剃刀蔣、陳星翰、蔡依林、陳君豪同Øzi一齊監製，包括咗吳青峰、阿信、宋念宇、Karencici同埋劉偉德等多個音樂人合作。

截至2021年10月3號，呢張唱片響中國大陸銷量超過70萬張，仲成為港台女歌手數碼唱片銷量第1名、港台女歌手第1名同埋金曲獎八項大獎入圍嘅紀錄；而且佢之後亦都憑住呢張專輯入面嘅單曲《玫瑰少年》得到年度歌曲獎。

2019年12月30號，蔡依林響臺北市舉辦「Ugly Beauty世界巡迴演唱會」第5輪巡演，2023年1月8號響臺灣臺北市結束。

## 曲目

## 人員

**曲目 #1**
* 剃刀蔣－人聲音效設計、人聲音效
* 蔡依林－人聲音效
* 陳振發－錄音工程師
* 強力錄音室－錄音工作室
* Luca Pretolesi－混音工程師
* Andy Lin－混音助理工程師
* Studio DMI－混音工作室

**曲目 #2**
* 剃刀蔣－和聲編寫、和聲
* 蔡依林－和聲
* 陳文駿－錄音師
* 白金錄音室－錄音工作室
* Luca Pretolesi－混音工程師
* Andy Lin－混音助理工程師
* Studio DMI－混音工作室
* 陳怡茹－歌詞協力

**曲目 #3**
* 鄭人豪－執行製作
* 馬毓芬－和聲編寫、和聲
* 蔡依林－和聲
* 陳振發－和聲錄音師、錄音工程師
* 白金錄音室－和聲錄音室
* 陳文駿－錄音工程師
* 強力錄音室－錄音工作室
* Luca Pretolesi－混音工程師
* Scott Banks－混音助理工程師
* Andy Lin－混音助理工程師
* Studio DMI－混音工作室

**曲目 #4**
* 鄭人豪－執行製作
* CYH－木琴
* 巴龍隆－電結他
* 張仲麟－木結他
* 後藤史圭－貝斯
* 陳振發－錄音工程師
* 白金錄音室－錄音工作室
* Luca Pretolesi－混音工程師
* Andy Lin－混音助理工程師
* Studio DMI－混音工作室

**曲目 #5**
* 潘信維－執行製作、鋼琴
* 馬仕釗－和聲編寫
* 蔡依林－和聲
* 陳振發－錄音工程師
* 陳文駿－錄音工程師
* 白金錄音室－錄音工作室
* Luca Pretolesi－混音工程師
* Andy Lin－混音助理工程師
* Studio DMI－混音工作室

**曲目 #6**
* 潘信維－執行製作
* 巴龍隆－電結他
* 陳振發－錄音工程師
* 陳文駿－錄音工程師
* 白金錄音室－錄音工作室
* 林清智－結他錄音師
* 好威龍音樂工作室－結他錄音室
* Luca Pretolesi－混音工程師
* Scott Banks－混音助理工程師
* Andy Lin－混音助理工程師
* Studio DMI－混音工作室

**曲目 #7**
* 陳君豪－合成器、鋼琴、和聲編寫
* 張晁毓－鋼琴
* 黃玠瑋－和聲編寫、製作助理
* 陳文駿－人聲錄音師
* 楊敏奇－鋼琴錄音師
* 蔡周翰－錄音助理
* 白金錄音室－錄音工作室
* Phil Tan－混音工程師 
* Bill Zimmerman－混音助理工程師

**曲目 #8**
* 陳君豪－結他、美斯特朗、貝斯錄音師
* 宋念宇－美斯特朗、和聲編寫、和聲
* 簡道森－貝斯、合成器貝斯
* 張晁毓－鋼琴
* 江尚謙－鼓
* 潘琪妮－和聲編寫
* 蔡依林－和聲
* 田雅欣－弦樂編寫
* 曜爆甘音樂工作室－弦樂
* 蔡曜宇－第一小提琴
* 陳泱瑾－第一小提琴
* 駱思云－第一小提琴
* 盧思蒨－第二小提琴
* 朱奕寧－第二小提琴
* 黃雨柔－第二小提琴
* 甘威鵬－中提琴
* 牟啓東－中提琴
* 劉　涵－大提琴
* 楊敏奇－弦樂錄音師
* 徐振程－弦樂錄音助理
* 玉成戲院錄音室－弦樂錄音室、鋼琴錄音室、鼓錄音室
* 葉育軒－人聲錄音師、鋼琴錄音師
* 唐士珉－人聲錄音師、鋼琴錄音師
* 白金錄音室－人聲錄音室
* BB Road Studio－人聲錄音室、貝斯錄音室
* 王永鈞－鼓組錄音師
* 蔡周翰－鼓組錄音師
* 黃文萱－混音工程師
* Purring Sound Studio－混音工作室
* 黃玠瑋－製作助理

**曲目 #9**
* Øzi－配唱製作人、和聲編寫
* 剃刀蔣－配唱製作人
* 鄭人豪－執行製作
* 蔡依林－和聲
* 巴龍隆－電結他
* 黃耀圻－貝斯
* 王永鈞－錄音工程師
* 陳文駿－錄音工程師
* 強力錄音室－錄音工作室
* 陳振發－和聲錄音師
* 白金錄音室－和聲錄音室
* Luca Pretolesi－混音工程師
* Andy Lin－混音助理工程師
* Studio DMI－混音工作室

**曲目 #10**
* 鄭人豪－執行製作
* 陳振發－錄音工程師
* 陳文駿－錄音工程師
* 強力錄音室－錄音工作室

**曲目 #11**
* 陳君豪－重混
* 許郁瑛－鋼琴
* 潘琪妮－和聲編寫
* 蔡依林－和聲
* 葉育軒－錄音工程師
* Phil Tan－混音工程師 
* Bill Zimmerman－混音助理工程師
* Callanwolde Fine Arts Center－混音工作室
* 黃玠瑋－製作助理

**蔡依林－音樂總監**

**何宇勝－製作統籌**

**[[葛大為]]－歌詞統籌**

**[[陳星翰]]－母帶後期處理製作人**

**鄭人豪－母帶後期處理製作人助理**

**Luca Pretolesi－母帶後期處理工程師**

**Scott Banks－母帶後期處理助理工程師**

**Andy Lin－母帶後期處理助理工程師**

**Studio DMI－母帶後期處理工作室**

**白金錄音室－專輯錄音室**

**強力錄音室－專輯錄音室**

## 榜單

### 週榜成績

### 年榜成績

## 發行歷史

## 參考

## 出面網頁
* 
* Ugly Beauty at 台灣索尼音樂娛樂
* Ugly Beauty at MOOV
蕾塔·古莉芝

**蕾塔·古莉芝**（；）係美國唱片藝術家。喺1970年代同1980年代，佢嘅歌曲出現喺《Billboard》雜誌嘅流行音樂，鄉村音樂，成人當代音樂同爵士樂，佢同其他音樂家同丈夫克里斯·克里斯托佛森一同贏到格林美獎。佢嘅錄音包括《（你的愛不斷提升我），越來越高》、《我們都是孤獨的人》、《戀愛中我寧願離開》同1983年占士·邦電影主題曲《鐵金剛勇破爆炸黨》：《All Time High》。

## 生活與事業
### 早年
蕾塔·古莉芝係迪克同部長兼學校老師夏洛特·古莉芝嘅女兒，佢嘅姐姐係琳達同普里西拉，仲有兄弟雷蒙德。佢擁有切諾基同蘇格蘭血統。佢曾就讀喺納什維爾嘅楓木高中，並從傑克遜維爾嘅安德魯·傑克遜高中畢業。古莉芝畢業喺佛羅里達州立大學。佢係Alpha Gamma Delta社團嘅成員。

### 早期事業
喺孟菲斯周圍唱歌（包括短暫唱歌jingles）之後，德萊尼和邦尼發現咗古莉芝，後者喺洛杉磯同佢合作。喺嗰度，佢成為咗背景歌手適用於里昂‧羅素、喬·科克爾、哈利·查平、巴布·狄倫、吉米·亨德里克斯、艾瑞克·克萊普頓、戴夫·梅森、格雷厄姆·納許和史蒂芬·斯蒂爾斯。佢喺喬·科克爾嘅《瘋狗和英國人》巡迴演唱會同專輯，演唱羅素同邦妮·布拉姆利特嘅歌曲《超級巨星》。古莉芝並無獲得「超級巨星」嘅歌曲創作信用，後來成為The Carpenters嘅熱門單曲。

佢以「三角洲女士」而聞名，並啟發羅素為佢寫咗一首同名歌曲。

### Layla
艾瑞克·克萊普頓嘅樂隊－德雷克與多米諾樂隊喺1971年嘅單曲《Layla》中，古莉芝無獲得鋼琴尾聲嘅歌曲創作學分。2016年，柯立芝話，佢同男朋友：樂隊嘅鼓手吉姆·戈登錄製咗一個演示，然後佢哋去英格蘭同克萊普頓一齊錄製。同克萊普頓見面後，古莉芝演奏咗自己為佢創作嘅樂曲，並俾咗佢一個錄音帶。克萊普頓印象深刻，將其用作尾聲部分中歌曲嘅一部分。一年後，佢通過聽公共廣播系統上嘅歌曲發現咗自己。佢試圖聯繫克萊普頓，但佢嘅經理羅伯特·斯特伍德話俾佢：「你打算做咩？你係一個女孩。你無錢抗擊呢個。」佢仲無收到克拉普頓本人嘅來信，但相信自己已經知道咗呢種情況。

儘管只有Gordon被正式歸功喺呢部分，但樂隊嘅鍵盤手鮑比·維特洛克聲稱：吉姆從佢嘅前女友蕾塔·古莉芝嗰度摘咗鋼琴旋律。我知道，因為喺德萊尼和邦尼嘅日子裡，我住喺荷里活山約翰·加菲爾德嘅老房子裡，裡面有一間裝有立式鋼琴嘅旅館。麗塔同吉姆喺賓館裡面，邀請我同佢哋一齊寫呢首歌，叫做《時間》。佢嘅姐姐Priscilla同丈夫Booker T. Jones（Booker T.＆M.G.'s嘅丈夫）一齊錄製咗呢張唱片。吉姆從麗塔嘅歌曲裡面汲取咗旋律，卻無以寫作為榮。佢嘅男朋友把佢厄咗。《時間》嘅採訪最終出現咗喺Booker T.同Priscilla喺1973年嘅專輯《Chronicles》中。

## 參考
YAHOO!搜尋人氣大獎

**YAHOO 搜尋人氣大獎**（，由雅虎香港喺2003年創辦，係香港第一個網站所舉辦嘅綜合頒獎禮。Yahoo 人氣大獎主要根據提名名單喺互聯網嘅熱門搜尋程度，向受歡迎嘅娛樂圈人物頒發相關年度獎項。2019年因社會氣氛，頒獎禮會停辦。2020年因疫情關係，頒獎禮改為網上進行。2022年，復辦實體頒獎禮，同時第一次用雅虎香港自創嘅元宇宙模式進行。

## 評審準則
「Yahoo 人氣大獎」嘅評審準則，分為三部分：
# 候選名單喺雅虎搜尋器嘅搜尋數據
# 候選藝人嘅資訊，喺雅虎香港內嘅瀏覽量
# 投票環節嘅得票

## 歷屆主要獎項
### 音樂類

### 電影類

### 電視類
雅虎香港

**雅虎香港**（）係雅虎1999年喺香港成立嘅分站。雅虎喺創立初期嘅市場佔有率巨大，競爭對手包括有：Google、MSN、新浪網等。雅虎香港曾經推出多個功能，例如雅虎網上遊戲、網上相簿、拍賣、網誌、知識+等，不過多個功能經過重整之後已經取消咗，現時主力發展喺新聞同資訊內容，為用戶轉載大量唔同網站嘅文章，另外亦邀請多位名人擔任專欄作家。

## 出面網頁
* 雅虎香港
* Yahoo TV
孫小美

**孫小美**可以係指：
*大宇資訊遊戲《大富翁系列》入面嘅角色
*孫小美 (演員) － 中國女演員
*電影《女人公敵》中嘅女主角
*電視劇《辣媽正傳》中嘅角色
古朗德

**古朗德**（英文：**Courante**）係源自 16 世紀法國同意大利嗰頭嘅一種舞曲同舞蹈，喺巴洛克音樂當中相當受歡迎。例子有巴哈《小提琴第二變奏曲》嘅第二樂章。

法國式嘅古朗德樂曲一般會跟 3/2 拍號跳，氣氛傾向「生動活潑」。
## 節奏
下圖係古朗德嘅典型節奏：

## 攷
文學史

**文學史**係指文學嘅歷史，包括詩同小說等嘅作品嘅歷史，可以追溯到去文明嘅早期。
加利亞德

**加利亞德**（英文：**Galliard**）係源自文藝復興時期嘅一種舞曲同舞蹈，喺 16 世紀盛行全歐洲。

## 節奏
下圖係加利亞德嘅典型節奏：

## 睇埋
*《天佑吾王》

## 攷
西蘭大陸

**西蘭大陸**係一塊大部份都沉沒咗嘅大陸。近年地質學家分析太平洋嘅海底地形同構造，先「發現」依片比格陵蘭大兩倍嘅大陸，所以就以最大塊露出水上嘅陸地—紐西蘭命名。其餘嘅露出嘅陸地喺紐西蘭北面，有新喀里多尼亞同諾福克島。

西蘭大陸原本係岡瓦那大陸嘅一部分，並喺白堊紀嘅時候向北脫離南極洲，再向東脫離澳洲。

## 參考
喇叭管舞

**喇叭管舞**（英文：**Hornpipe**）係源自 16 世紀英格蘭同愛爾蘭嗰頭嘅一套舞曲同舞蹈，喺巴洛克時期有咁上下人氣，到咗廿一世紀初都仲有人演奏同跳，喺水手等從事航海工作嘅人之間零舍盛行。

喇叭管舞有 4/4、2/2、3/2、9/4 等嘅拍號。

## 攷
路華舞曲

**路華舞曲**（英文：**Loure**）係 18 世紀嗰陣經已存在嘅一種法國舞曲同舞蹈，喺巴洛克音樂當中相當受歡迎。

路華舞曲速度中等偏慢，有用三拍子，每段節拍第一吓拍子強。
## 攷
帕薩卡利亞舞曲

**帕薩卡利亞舞曲**（英文：**Passacaglia**）係源自 17 世紀上半橛西班牙嘅一種音樂形式。
## 攷
快步舞曲

**快步舞曲**（法文：**Passepied**）係源自 16 世紀之前嘅法國宮廷舞種，喺法國式嘅芭蕾舞裏面都有出現。

最常用嘅拍號係 3/8。
## 攷
反斗奇兵系列

《**反斗奇兵系列**》（）係由彼思動畫製作室製作、和路迪士尼公司發行嘅美國電腦動畫系列。

## 電影
### 制作
呢個系列1-3部採用學院寬銀幕（1.85:1）製作，第4部採用變形寬銀幕（2.39:1）製作。

### 《反斗奇兵》

《反斗奇兵》系列嘅第一部電影，並喺1995年11月22號喺美國上映。係第一套完全由電腦合成影像創作嘅長篇電影，由尊·賴斯達執導。故事講述一個富有想像力嘅年輕郊區男仔安仔，得到一個新嘅巴斯光年玩具，導致舊式牛仔玩具警長胡迪認為巴斯光年會取代咗佢成為安仔最鍾意嘅玩具。嫉妒嘅胡迪企圖將巴斯掉喺枱後面，但係意外將佢推咗出窗外面，令到其他玩具認為胡迪企圖謀害巴斯。胡迪嘗試拯救巴斯，兩人都嘗試逃離隔籬鄰居、一個鍾意折磨同摧毀玩具嘅阿薛屋企。

### 《反斗奇兵續集》

電影1999年11月24號喺美國上映，由尊·賴斯達回歸執導。故事講述胡迪被一個叫做艾爾嘅貪婪玩具收藏家偷走，巴斯同幾個安仔玩具出發試圖營救胡迪。胡迪喺過程中發現咗佢作為歷史悠久嘅電視明星起源。

### 《反斗奇兵3》

電影2010年6月18號喺美國上映，同《反斗奇兵續集》隔咗11年。呢套係第一部唔係由尊·賴斯達執導嘅《反斗奇兵》電影，改由佢第一部電影嘅編輯師、第二部電影嘅聯合導演李·安克里奇執導。故事講述啲玩具俾正準備上大學嘅主人安仔唔小心放咗喺打算送去陽光托兒所嘅箱度。彼思聲稱呢部電影包含超過150個新角色。

### 《反斗奇兵4》

電影2019年6月21號喺美國上映，由祖殊·科雷執導。面對一個唔情願做玩具嘅「小叉」，胡迪一班人再度面臨「新生玩具來臨」嘅議題。小叉係寶妮最鍾意嘅玩具，但係佢並唔願意正視自己莫名而得嘅身分，試圖逃離並結束自己身為「玩具」嘅生命。

### 《光年正傳》

《光年正傳》集中講啟發巴斯光年玩具嘅同名英雄過去嘅故事。

### 《反斗奇兵5》

未上映，但係迪士尼剩係公佈咗佢哋喺度整緊《反斗奇兵5》。

## 出面網頁
* 
* 
* 
*
利高頓舞

**利高頓舞**（法文：**Rigaudon** / **Rigadon**）係巴洛克舞蹈嘅一種，雙拍子，一對對男女噉嚟跳，一路跳一路向上輕微彈跳，音樂上似布尼舞曲但節奏簡單啲（啲樂句重複性高）。
## 攷
陳佑綜

**陳佑綜**（，），已故華裔加拿大人，喺英屬香港出世，同屋企人移民加拿大温哥華。曾參加2002年喺温哥華舉行嘅《Sunshine Boyz》獲得亞軍，2005年喺《新秀歌唱大賽溫哥華選拔賽》奪得亞軍。佢生前係「Am3ition」樂隊成員之一，係當時温哥華華人社區具知名度嘅藝人。2008年決定喺同年9月回流香港加入香港演藝圈，但喺8月佢未返香港就喺温哥華一間酒吧被人襲擊而喪生，終年25歲。

## 演藝生涯
2002年陳佑綜參加喺温哥華舉行，加拿大中文電台AM1470舉辦嘅《Sunshine Boyz》選舉。有習跆拳道嘅佢，喺才藝大賽中以凌空踢板勇奪「才藝大獎」，之後更獲得亞軍。

2005年佢再下一城，參加咗2005年喺温哥華舉行，新時代電視主辨嘅《新秀歌唱大賽溫哥華選拔賽》又赢得亞軍。之後就得到多個喺電台同新時代電視幕前作演出嘅機會。曾經喺多個温哥華嘅綜藝節目裡面嘅表演，同擔任司儀。

2006年同陳另一位同樣係新秀出身嘅蕭正中合組《Am3ition樂隊》，無幾耐就成為當地知名嘅Hip-Hop樂隊。樂隊嘅歌曲都係陳佑綜自己作詞作曲兼演唱。無幾耐，樂隊就推出咗佢哋嘅唱片專輯並得到好評如潮。

陳佑綜對音樂有極大抱負、對追求音樂事業理想堅定。因為《Am3ition樂隊》備受歡迎，演出機會多咗，使陳佑綜有咗到亞洲發展嘅念頭，最後決定喺2008年9月回流香港，計劃加入香港演藝圈。

## 被襲喪生
2008年8月24號喺加拿大太平洋時間凌晨二時左右，溫哥華市中心李察街（Richards St.）1320號Atlantis夜總會嘅門外發生咗毆鬥事件，之後警方證實有位華人遇刺身亡，佢係25歲嘅華裔陳佑綜。

據佢朋友透露，陳佑綜當時係參加女朋友嘅生日派對，事發嘅時候，佢只係幫助涉及糾紛踲朋友而被刺死。佢朋友亦透露陳佑綜當時係為朋友被打而同打人者調停，喺推開其他人時，其他人覺得佢最健碩，就以佢為襲擊對象和刺傷佢，佢嘅朋友當時被嚇呆，幫唔到佢，唯有致電救護車。

隨後陳佑綜喪生於Atlantis夜總會嘅門外，諷刺嘅係《Am3ition樂隊》第一次舉辦屬於自己嘅迷你演唱會，地點啱啱好就係Atlantis夜總會。  

## 曾經獲得嘅獎項
### [[温哥華中文電台AM1470]]--2002年《[[Sunshine Boyz]]》
*才藝大獎
*最上鏡大獎
*亞軍

### [[新時代電視]]--2005年《[[新秀歌唱大賽溫哥華選拔賽]]》
*最佳台風獎/舞台本色獎
*最具潛質新人獎 
*亞軍

## 曾經演出嘅節目
*2006年--加拿大中文電台AM1470--《第11屆加拿大中文歌曲創作大賽》(演唱2號參賽者Helen Li作品歌曲《It's Okay to Cry》)
*2007年2月--時代坊--豬年賀歲活動
*2007年--新時代電視--《新秀歌唱大賽溫哥華選拔賽》(司儀，連同陳敏愷、廖德隆、盧玉鳳合作）>
*2007年--加拿大中文電台AM1470--《第12屆加拿大中文歌曲創作大賽》(以Am3ition樂隊名義作表演嘉賓)
*2007年7月1號--列治文夜市--《慶祝香港回歸十週年活動》
*2007年9月8號--列治文夜市--《Am3i-純音樂戶外演唱會》

## 曾擔任評判
*2008年--新時代電視--《新秀歌唱大賽溫哥華選拔賽》(準決賽)

## Am3ition樂隊亮相温哥華傳媒
*2007年6月--多元視野電視台（Channel M）電視節目
*2007年7月--新時代電視--《大城小聚》Part 1

## 紀念活動
2009年10月25號，陳佑綜被殺後一年，佢屋企人同生前好友為咗紀念佢而舉辦第一屆陳佑綜之友心靈歌曲創作比賽，地點係本拿比市嘅Michael J Fox Theater。舉辦呢次比賽號目的係延續陳佑綜對音樂嘅夢想同理想，畀更多同陳佑綜一樣熱愛音樂嘅年青人有一個表演嘅平台。

## 參考

## 出面網頁
*陳佑綜紀念網頁
* 2002年Sunshine Boyz選舉官方網頁
*陳佑綜作曲、作詞、主唱作品 
* 2007年新秀歌唱大賽溫哥華選拔賽司儀個人檔案
* Am3ition樂隊Facebook專頁
* Channel M電視介绍Am3ition樂隊
堂島北大廈火燭

**堂島北大廈火燭**，係指喺2021年12月17號發生響日本大阪巿北區堂島北大廈（）4樓嘅火燭事件，一名五六十歲嘅男人喺嗰層嘅名為嘅身心醫學及精神科診所縱火，造成最少25人死咗。

## 出面網頁
*《大阪市北區 鬧區商圈大樓火警》（NHK華語視界，2021年12月17號）
藍可兒嘅死

**藍可兒嘅死**（），又叫**藍可兒死亡事件**，係指21歲加拿大籍唐人**藍可兒**喺2013年2月19號被發現死喺美國洛杉磯塞西爾酒店屋頂水塔入面嘅事件，皆因佢死得離奇，同埋佢失蹤前畀閉路電視影到喺酒店𨋢入面做一啲古怪動作，所以引起關注。
消失的文化

《**消失的文化**》（**Disappeared Culture**）係香港電視娛樂製作嘅文化節目，由林珊妮（第1-15集）同李文意（第16-22集）主持，2021年12月12號到2022年5月8號逢禮拜日11:30-12:00喺ViuTV播。節目介紹香港各種非物質文化遺產同傳統手工藝。

## 每集一覽

## 出面網頁
*ViuTV：消失的文化
Ayubowan 斯里蘭卡

《**Ayubowan 斯里蘭卡**》（**Ayubowan Sri Lanka**）係香港電視娛樂製作嘅遊埠節目，由周雅霏、李星熲主持，2021年12月18號到2022年2月5號逢禮拜六20:00-20:30喺ViuTV播。節目用主持會去遊覽斯里蘭卡。節目喺2018年拍落，不過要隔咗三年幾先至有機會喺電視首播。

## 每集一覽

## 節目調動
*2021年1月1號：由於20:00-00:20轉播《2021年度叱咤樂壇流行榜頒獎典禮》，所以停播一次。
*2021年1月8號：由於19:30-21:30播《新城勁爆頒獎禮 2021》，所以停播一次。

## 出面網頁
*ViuTV：Ayubowan 斯里蘭卡

## 電視節目變遷
文凱婷

**文凱婷**（，）係香港女歌手同演員，無綫電視唱歌真人騷《聲夢傳奇》第一季嘅六強參賽者，而家係無綫電視經理人合約藝員同星夢娛樂旗下「愛爆音樂」女歌手。

## 簡歷
文凱婷早年喺新界大埔區長大（其實亦係新界原居民），就讀港九街坊婦女會孫方中小學同羅定邦中學，後來入讀香港公開大學。佢自細鍾意唱歌，師承女歌手麥潔文。喺一次同男友面臨分手嘅時候被鄧紫棋嘅一首歌曲啟發，之後喺2020年參加《聲夢傳奇》，最終喺2021年節目第13集出局，六強止步。

2021年8月12至15號，《聲夢傳奇》一眾導師同15位參賽者喺旺角麥花臣場館舉行四場《聲·夢飛行 First Live On Stage》演唱會，文凱婷接受TVB娛樂新聞台採訪時透露佢早兩年曾經喺呢個場館裏面參與演出，負責喺一邊和音。

### 感情生活
文凱婷中學時期談過兩次戀愛。

## 比賽經歷
#### 《聲夢傳奇》

## 音樂作品
### 單曲

### 幕後製作
;2021年

*何晉樂、冼靖峰 - 青春本我（詞）

### 派台歌曲成績

*（*）上緊榜
*（-）未能上榜
*（×）冇派去該台

## 演出作品

### 電視劇（[[無綫電視]]）

### 綜藝節目（無綫電視）

## 演唱會／音樂會

## 廣告及代言

## 註

## 參考

## 出面網頁
* 
*
*
*
全民·造星級店長

《**全民·造星級店長**》（**One Day Store Manager**）係香港電視娛樂製作嘅真人騷節目，由香港旅遊發展局贊助，由頭兩屆《全民造星系列》冠軍姜濤、吳啟洋主持，2021年12月11號到12月18號逢禮拜六23:10-23:30喺ViuTV播。節目主持姜濤同吳啟洋會分別體驗做咖啡店同時裝店嘅店長，接受節目組預先安排嘅情景考驗。節目喺2019年底拍落，不過要隔咗兩年先至有機會喺電視首播。

## 每集一覽

## 出面網頁
*ViuTV：全民·造星級店長
薛夫洛根

****（，）係加拿大一個男演員、編劇同導演，佢喺1999年出道，代表作有《星級末日》。

## 攷

## 出面網頁
變鈦

《**變鈦**》（）係套2021年法國電影，由Julia Ducournau執導，阿加特羅素、文森林頓主演。套戲喺2021年康城影展攞到「金棕櫚獎」。

## 故事簡介
女主角細個遇到車禍差啲無命，因為及時做手術換咗鈦金屬頭皮而救得返，大個咗就迷戀汽車，後尾佢大咗肚，陀住嘅胎竟然係半人半車混血兒...

## 演員
*阿加特羅素 飾 Alexia / Adrien
*文森林頓 飾 Vincent
*Garance Marillier 飾 Justine
*Laïs Salameh 飾 Rayane

## 出面網頁
*
扁形動物門

**扁形動物門**（，學名：**Platyhelminthes**）係動物界嘅一個門，係一類簡單嘅兩側對稱動物，屬於無脊椎動物，呢種動物冇體腔，冇呼吸系統同循環系統，有口但冇肛門，佢哋通常靠保持身體扁平嚟令到氧氣同養份能夠透過滲透嚟進入佢哋嘅體內。

## 攷

## 拎
*Marine flatworms of the world
亡靈節

**亡靈節**（，西班牙文：El Día de los Muertos）係類似萬聖節嘅節日，喺呢一日屋企人同朋友會聚埋一齊，為死咗嘅人祈福。
麗莎古祖

（ ， ）係美國一個猶太裔女演員，佢喺1989年出道，代表作有《老友記》。

## 攷

## 拎
漢字字典

**漢字字典**係收錄各個漢字讀音、意思同用法嘅字典。因為有唔多講漢語嘅文化，自古以嚟都慣常用到漢字，所以漢字字典亦都見於佢哋嘅古籍之中；今時今日，用種種外語作解釋嘅漢字字典多不勝數。
有效方法

**有效方法**（）係運算理論上嘅一個概念。如果話一個方法係「可以解決運算問題 A 嘅有效方法」，意思即係話用呢個方法解決問題 A 嗰陣。
*部電腦會行完若干步之後停低。
*部電腦實會出到正確嘅答案。
*原則上，個步驟可以由一個手上揸住紙筆嘅人做完，而且個人淨係需要跟從個方法啲步驟。
## 睇埋
*可運算性理論
## 攷
圖靈論題

**圖靈論題**（）係運算理論上嘅一個重要諗法。根據圖靈論題，一個施喺自然數身上嘅函數可以靠有效方法（指部運算機械會喺數量有效嘅時間之內計完）嚟計到答案 <code>if and only if</code> 個函數可以用圖靈機（Turing machine；一種同廿世紀數碼電腦有好多共通點嘅理論運算機械）嚟計到答案；用日常用語講嘅話，意思即係指任何物理上有可能計到嘅問題都可以用圖靈機嚟計。

## 攷
貘科

**貘科**（學名：**Tapiridae**）係哺乳綱奇蹄目下嘅一科，下面有9個屬，當中8個都已經絕咗種，得返一個貘屬。
抽樣計票

**抽樣計票**（Sample count）係一個星加坡選舉嘅行政安排，喺投票結束之後，每個票站會有100張選票抽出嚟點咗先，然後同一選區以內唔同嘅票站會加權處理，最後就會計出抽樣點算結果，為最終選舉結果提供參考。

新加坡政府聲稱，噉樣做係為咗避免非官方嘅虛假資訊或者推測嘅散播，而且亦可以用來驗證點票結果。

## 參考
大宇資訊

**大宇資訊股份有限公司**，簡稱**大宇資訊**，係一間位於台灣台北市信義區嘅電腦遊戲軟件公司，喺1988年4月27號成立，佢哋成立初期以設計、研發中文版個人電腦遊戲為主，曾經推出多款角色扮演遊戲同埋益智模擬遊戲，著名嘅系列作品包括仙劍奇俠傳系列、軒轅劍系列、天使帝國系列、大富翁系列、明星志願系列等。響2025年11月3號，佢就做咗光聚晶電聯合（前稱「大宇資」）嘅子公司。
數碼不死身

**數碼不死身**（）係指想像中「俾一位用家用腦上載技術將自己嘅心靈（包括性格同記憶等）以電腦檔案噉嘅形式存放喺電子空間嗰度」嘅情況。
## 攷
五月花號

**五月花號**（，）係艘英國船，喺1620年將一班清教徒（而家嗌做）由英格蘭運送到新大陸。
十日談

《**十日談**》（，***Decameron***）係意大利文藝復興時期作家薄伽丘所寫嘅一本寫實主義短篇小說集。

## 攷

## 拎
*Decameron Web, from Brown University
*The Decameron - Introduction, from the Internet Medieval Sourcebook

類:意大利文學
類:短篇小說
美國怪談

《**美國怪談**》（，***American Horror Story***）係美國嘅恐怖電視劇系列，截至2022年夾埋出咗11季。

## 卡士
*謝茜嘉蘭芝
*沙查昆圖
*嘉菲比絲
*Lady Gaga
*小古巴高汀
*馬菲波麻
*歌兒絲雲妮

## 攷

## 拎
香港免費乘車日

**香港免費乘車日**（）係喺2021年12月19號禮拜日，由港鐵公司、五間專營巴士營辦商（九巴、新巴、城巴、龍運巴士、新大嶼山巴士）同埋香港電車公司首度聯合為全香港市民提供免費搭車優惠。

## 優惠詳情

## 參考
呂不韋

**呂不韋**（，），係中國戰國時代嘅政治人物，衞國濮陽（而家河南濮陽南）人，佢初頭係個商人，後嚟做咗秦國丞相。

## 同佢有關嘅成語
*奇貨可居
*一字千金

## 攷
湯川秀樹

**湯川秀樹**（，，）係日本嘅理論物理學家，喺1949年攞到諾貝爾獎，係第一個攞到呢個獎嘅日本人。

## 主要攞過嘅獎
* 1940年：恩賜獎
* 1941年：野間學術獎
* 1943年：文化勳章
* 1949年：諾貝爾物理學獎
* 1963年：倫敦皇家學會外籍會士
* 1964年：羅蒙諾索夫金質獎章
* 1967年：西德 功勛勳章
* 1967年：羅馬教廷 科學院勳章
* 1977年：勳一等旭日大綬章
* 1981年：從二位

## 著作
*（講談社學術文庫，ISBN 4061580949）
*（講談社學術文庫，ISBN 4061581953）
*（角川ソフィア文庫，ISBN 4041238013）
*（岩波新書，ISBN 4004150906）
*（山田英二、片山泰久共著，講談社現代新書，ISBN 4061154079）
*（中公新書，ISBN 412100132X）
*（北川敏男共著，中公新書，ISBN 4121002504）

## 攷

## 拎
小柴昌俊

**小柴昌俊**（，，）係日本嘅物理學家，喺2002年攞到諾貝爾獎。

## 主要攞過嘅獎
*1987年：仁科芳雄獎
*1987年：朝日獎（小柴昌俊代表）
*1997年：
*1997年：日本文化勳章
*1999年：朝日獎（戶塚洋二代表）
*2000年：沃爾夫物理學獎
*2002年：潘諾夫斯基實驗粒子物理學獎（同戶塚洋二、梶田隆章）
*2002年：諾貝爾物理學獎
*2003年：勳一等旭日大綬章
*2003年：富蘭克林獎章

## 參考資料

## 拎
神經科技

**神經科技**（）泛指一啲用電子架生嚟干預神經系統活動嘅科技。
## 例子
*神經造影
*腦機介面
*腦深層刺激
## 睇埋
*心靈上載
追思節

**追思已亡節**（），簡稱**追思節**，基督新教叫**諸靈節**（ 或者 ） 或者**諸靈日**，又叫**悼亡節**，係天主教會同部分聖公宗教會嘅節日，998年開始定咗喺11月2號，亦即係諸聖節跟住嗰日，喺天主教又即係煉靈月嘅第二日。呢個節日係用嚟紀念同追思過咗身嘅人。

東方教會亦有類似節日，但係唔喺11月2號。

## 攷
煉獄

**煉獄**（），係天主教用嚟指罪孽唔算太重嗰啲人死咗之後，個靈魂會去嘅地方，喺嗰度反思自己生前犯過嘅罪，之後可以上天堂；罪無可恕嘅人，個鬼魂會直接落地獄。
朝永振一郎

**朝永振一郎**（，，）係日本嘅物理學家，對量子電動力學有好大貢獻。佢喺1965年攞到諾貝爾獎。

## 門生
*南部陽一郎 - 2008年諾貝爾物理學獎、2005年富蘭克林獎章、1994/1995年沃爾夫物理學獎得主
*西島和彥 - 諾貝爾物理學獎候選人
*中野董夫 - 諾貝爾物理學獎候選人
*佐藤幹夫 - 2003年沃爾夫數學獎得主

## 攷

## 拎
注解

**注解**（），又寫做**註解**，或者叫**註釋**，係出版物入面嘅一種附加資訊，會掕住篇文某一句句子或者某一段落；注解嘅做法係寫咗句句子或者段落之後，喺嗰句側邊加個「注解」或者類似嘅字樣，跟住再喺嗰頁近邊邊嘅位嗰度加一句仔，講返嗰句嘅注解內容係乜；一位作者寫嘢會落注解可能覺得有部份讀者可能會對嗰句嘢講嘅內容出現誤解，於是就注解嗰度講返清楚。
## 註釋

## 攷
圖書分類法

**圖書分類法**（）係指將圖書館入面嗰啲資源有系統性噉分類嘅做法。

好似係廿世紀香港興用嘅杜威十進制圖書分類法（Dewey Decimal Classification，DDC）噉，喺呢種分類法下，間圖書館會每件資源都同佢俾返個分類號（call number），個分類號會有 3 個位，反映件資源屬邊個學科，例如分類號 500-599 嘅書冚唪唥都係屬社會科學嘅。

除咗 DDC 之外，仲有好多種圖書分類法。

## 攷
杜威十進制圖書分類法

**杜威十進制圖書分類法**（）係一種圖書分類法。喺呢種分類法下，索書號嘅分類號部分用一個 3 個整數位嘅十進制數字表示，反映件資源屬邊個學科；原理係首先用百位將所有學科分成十大類，再用埋十位將所有嘢分成一百類，如此類推，例如分類號 500-599 嘅書冚唪唥都係屬社會科學嘅。

喺某啲用到個位都分得唔夠細嘅類，會再用埋小數點後嘅位再細分；例如 636.7 代表狗。

## 攷
邱彥筒

**邱彥筒**（；），藝名**Marf**，係香港女藝人，本職做獸醫護士，兼職模特兒同舞蹈員，2021年參與ViuTV搞嘅真人騷選秀《全民造星IV》，入圍總決賽，最後重做埋冠軍，係女團COLLAR其中一位成員。

## 演出
### 電視節目（ViuTV）

### 電視劇（[[ViuTV]]）

### 電視劇（其他）

### 電影

### 電影配音

### MV
*2019年：黃淑蔓《一定要得》（舞蹈員）
*2021年：全民造星IV參賽者《2021夏の首部曲：造星の駅》（《全民造星》主題曲《前傳》）
*2022年：許廷鏗《亻言》
*2023年：aniac《仍有心跳脈搏》（feat. Marf 邱彥筒）
*2024年：馮允謙《All That I Want》（feat. Marf 邱彥筒）

### 廣播劇
*2022年：singaleungsong special 劇場 - 我最喜愛組合 飾 周子彤（叱咤903）

### 網絡節目（YouTube）
*2021年：《造星拉票の駅！女團綜藝王大決鬥》（同Ada仔、CK、芯駖、Alice）
*2022年：ChillGOOD TV MusicPanda EP23（同岑寧兒、So Ching）、Pomato 小薯茄 【FINALLY嚟喇 #3】跟Gao、Marf學跳舞（同Gao、程仁富、朱Mic、肥蚊）
*2023年：試當真 - 試玩毛《今際之國的有J》葵扇Q 將軍 Game 3、[JFFLIVE]音樂擂台（同Winka）、CS實驗室【C家星探】、試當真 - 試映劇場《那年上莊，我們的生存遊戲》主席, ChillGOOD TV MusicPanda EP34（與Ozi）
*2025年：24HERBS - 24/7TALK: Episode 155 ft. Marf 邱彥筒

### 廣告
*2021年：匯豐銀行
*2021年：Gratus
*2022年：寶礦力水特（COLLAR 全體成員品牌代言人）
*2022年：KFC（COLLAR 全體成員代言「爆脆雞」）

### 演唱會／音樂會

*2022年
**寶礦力水特跑步祭 2022 音樂表演（同Gao、Sumling、Winka）
*2023年
**HKT 西九音樂節：越流行（同Winka、iii）
**大型戶外音樂同藝術節 Clockenflap 2023：首度表演 Solo 作品 *~Silencio…Shh
**澳洲小天王 Ruel 「4th Wall World Tour」香港站擔任表演嘉賓（合唱歌曲《SOMEONE ELSE'S PROBLEM》）
**叱咤903 西加航空候機直播室
**Pacific Place HK：The Sundown Showcase 表演
**未來音樂祭 TONE Music Festival 2023，同Maniac合作演出
**Tobi Lou 「Come See Me Live」香港站擔任表演嘉賓
**【SANTA JAMBOREE音楽生活祭リ】許廷鏗LIVE 2023，同芯駖擔任表演嘉賓（合唱歌曲《OFF/ON》同埋《青春頌》）

## 歌曲
### 單曲

### 為他人創作作品

### 派台歌曲成績

*（*）上緊榜
*（-）上唔到榜
*（×）冇派去呢個台

## 獎項同提名

## 註

## 參考

## 出面網頁
*
*
*全民造星IV | Marf
*MakerVille - 邱彥筒